کوردو پشـتیوانی لە مورسی. تاهیر عبدوڵلاپوور – Giareng\ntئەو سووربونەی لایەنە سیاسییەكانی كوردستان هەیانە بۆ دژایەتی یان لایەنگری مورسی لە ميسر، بەتەواوی مانایی بۆ لۆجیك و پرەنسیپ و هاوكێشەی سیاسی نەهێشتۆتەوە. یەكەم: دەسەڵاتدارانی لای خۆمان شایی و لۆغانییانە لەخۆشی لابردنی مورسی وەك ئەوەی مورسی باوە كوشتەی ئەمان بێت، كتومت دەسەڵاتدارەكانی ئێرەو ئیعلامەكانیان وەك نەوەی حوسنی موبارەك قسە دەكەن و هەجوی مورسی دەكەن.\nدەسەلاتداردەكانی خۆمان بیریان دەچێت مورسی بەرهەمی هەڵبژاردنە و بە كودەتا نەهاتوە، دەزانرێت دەسەڵاتدارانی هەرێم ئەگەر پێیان بڵێی ئێوە وەكو موبارەك وان پێیان ناخۆشە، بەڵام بڵێی ئەو راپەڕین و شۆڕشەی لە ساڵی 2011 لە میسر روویدا لەساڵی 1991 لەكوردستان رویداوە، پێیان خۆشە.\nئێ دەسەڵاتی كەڕو كوێر… خۆ مورسی بەرهەمی ئەو شۆڕشەیەو بەدەنگی خەڵك بوەتە سەرۆكی میسر. بە کورتییەكەی بۆیە دەسەڵاتدارەكانی لای خۆمان حەز ئەكەن مورسی بكەوێت بۆ ئەوەی بڵێن ئەوە بەرهەمی شۆڕشی گەلانی عەربییەو خەڵكی كوردستان والێبكەن بیر لە شۆڕش نەكاتەوە، نازانن شۆڕش زەمینەو زەمان و كاراكتەرەكان بەرهەمی دەهێنن، ئەو زەمینەو زەمانەو كاراكتەرانەی میسریش لێرە هەن و بونیان هەیەو دەبێت سوڕەكەی خۆی تەواو بكات.\nدووەم: لایەنە ئیسلامییەكان بەراست و چەپدا بەرگری لە مورسی ئەكەن، وەك ئەوەی مورسی نێردەی خوا بێت لە سەر زەوی، مورسی ئەگەرچی یەكەم سەرۆكی هەڵبژێردراوە لە میسردا، بەڵام ساڵێكی حوكمەكەی بێ هەڵەی كوشندە نەبوو، بۆ نمونە\n– مورسی بەبێ گوێگرتن لە ئۆپۆزسیۆن دەستوری تێپەڕاند، رێك بەپێچەوانەی ئەوەی خۆیان لە كوردستان داوای ئەكەن كە دەبێت دەستور بەسازان و رەزامەندی هەموو پێكهاتەو لایەنەكان تێپەڕێت.\n– مورسی كە بەڕێژەو جیاوازییەكی كەم لە مونافسەكەی بردەوە، كەچی ئیخوان لەبری پێكهێنانی حكومەتێكی نیشتمان بنكەفراوان، حكومەتی یەك حزبی یان یەك بەرەیی پێكهێنا، كە بەبڕوای شارەزایانی سیاسی پێویستە لە هەر وڵاتێكدا لە دوای هەموو شۆڕش و راپەڕینێك حكومەتی نیشتمانی و بنكە فراوان پێكبهێنرێت بۆ ئەوەی بوار نەدرێت وڵات لە قۆناغی شۆڕشەوە بچێتە قۆناغی شەڕی ئەهلی و هەروەها بۆ ئەوەشی كە لایەنگرانی رژێمی پێشوو (موبارەك) لە ناو لایەنە بەشدارەكانی شۆڕشدا جێ پێی خۆیان قایم بكەن، وەك چۆن لەدوای راپەڕینی 1991ی هەرێمەوە لایەنگرانی بەعس بونە بەشێك لە پارتی.\nئەوەی گرنگە دەسەڵاتدارانی هەرێم دڵی خۆیان خۆش نەكەن ئەگەر مورسی لە میسرو عەبدولجەلیل لە لیبیاو مەرزوقی لە تونس شكستیان هێنا ئیتر شۆڕشی گەلان دەوەستێت، ئەوان دەبێت بزانن شۆڕشی گەلان سوڕەو دەبێت تەواو بكرێت و ناشوەستێت.\nبۆ ئیسلامییەكانی لای خۆشمان حەقە ئەگەر دەیانەوێت لە داهاتودا حوكمی وڵات بگرنە دەست پەند لە مورسی وەربگرن، بزانن كە ئەگەر 100 جار ئایین و قورئان بكەنە پاساوی مانەوە لە سەر دەسەڵات ئەوانە دادیان نادات و خەڵك رەفتارو خزمەت و ئازادی دەوێت.\nمن پێموایە مورسی باجی هەڵەكانی خۆیداو بۆ هەمومان ئەوەش گرنگە كە بزانین ئەوەی لەمیسر رودەدات قۆناغێكی تری گواستنەوەیە، قۆناغی یەكەمی شۆڕش بۆ قۆناغی دووەم و تادوایی…


ئه‌و پیاوه‌ی له كه‌ركوك ده‌یگوت دز ژنه‌كه‌میان كوشتووه، پۆلیس شتێكی دیكه ده‌ڵێت | خواکوڕك\nHome کۆمەڵایەتی ئه‌و پیاوه‌ی له كه‌ركوك ده‌یگوت دز ژنه‌كه‌میان كوشتووه، پۆلیس شتێكی دیكه ده‌ڵێت\nئه‌و پیاوه‌ی له كه‌ركوك ده‌یگوت دز ژنه‌كه‌میان كوشتووه، پۆلیس شتێكی دیكه ده‌ڵێت\nدانەر: هەڤاڵ كوردیon: 2017/01/08 10:41 AIM: Views: 30\nرۆژی 2/1/2016 رووداوێكی كوشتن له گه‌ڕه‌كی رزگاری شاری كه‌ركوك روویدا و تیایدا ژنێك له‌لایه‌ن كه‌سێكی نه‌ناسراوه‌وه كوژرا، و هاوسه‌ری ژنه‌كه‌ش له دۆسیه‌ی شایه‌تحاڵه‌كان گوتووبوی، دز هاتۆته سه‌ریان و ژنه‌كه‌ی كورشتووه.\nبه‌پێی لێكۆلینه‌وه‌كانی پۆلیس كه كه‌ئه‌مرۆ یه‌ك شه‌ممه 8/1/2017 بڵاوكراوه‌ته‌وه، له‌باره‌ی ئەو رووداوە له‌رێگەی كامێرای چاودێرییه‌وه ده‌ركه‌وتووه كه به‌درێژایی ئه‌و شه‌وه هیچ كه‌سێك هێرشی نه‌كردووەته سه‌ریان و كه‌س نه‌چووه‌ته ماڵیان، بۆیه گومانه‌كان له‌سه‌ر هاوسه‌ره‌كه‌ی زیاتر ده‌بێت.\nله لێكۆلینه‌وه‌كانی پۆلیسی كه‌ركوك هاتووه، سه‌ره‌تا هاوسه‌ره‌كه‌ی زۆر نكۆڵی كرد، به‌ڵام ئه‌مڕۆ دانی به‌وه‌دا نا كه كێشه‌ی له‌گه‌ڵ هاوژینه‌كه‌ی هه‌بووه و هه‌ر ئه‌و شه‌وه بووه‌ته شەڕیان و ئه‌ویش به چه‌قۆ هێرشی كردووەته سه‌ری و كوشتوویه‌تی، پاشانیش خۆی به‌ستووه‌ته‌وه،و تاوه‌كو به پۆلیس بڵێت هێرشكراوه‌ته سه‌ریان.\nتەقینەوەیەكی تر لەبەغدا سەدریەكانی كردە ئامانج


هاوارێك خەمێك لە گەرمەسێرەوە – Knwe.org\nسەرەکی » وتار » هاوارێك خەمێك لە گەرمەسێرەوە\nهاوارێك خەمێك لە گەرمەسێرەوە\nلە دروستبوونی دەوڵەتی عیراقەوە لەساڵی ١٩٢١ و هاتنە سەرتەختی پاشایەتی، لەبەر گرنگی و بەپیتیی زەوی و زاری ناوچەی خانەقی، بەتایبەتی دێهاتەكانی نێوان رووباری سیروان و ئەڵوەن، واتە ئەو دێهاتانەی دەكەونە باوەشی ئەو حەوزەوە، مەلیك فەیسەڵی یەكەم ماڵێكی تایبەتی لێ دروستكردووە و چەندین خێزانی عەرەبی لە سعودیەوە گواستۆتەوە بۆ ئەم ناوچەیە، سەرەڕای بەپیتیی زەوی و زاری و ئاو و ئاودێرییەكەی، ناوچەیەكی گرنگی سنوورییش بووە.\nلەسەردەمی عوسمانییەكاندا بە «بەوابە»ی بەغدا ناونراوەو بە پشتێنەی ئەمنیی بەغدا زانراوە، بۆیە هەموو حكومەتە یەك لەدوای یەكەكانی عیراق بەچاوێكی گرنگەوە تێیان روانیوە.\nساڵانی كۆمارییش لە عیراق، دیسان پایەگاو معەسكەرو جبەخانەكانیان لەم ناوچەیەو دەوروبەری بەردەوام توندوتۆڵ و پۆشتە و پەرداخ كردووە تا هاتنی بەعس و حەرەس قەومییەكانیش هێدی هێدی گوشاری سەر ئەم ناوچەیەیان زیاتر و زیاتر كردووە تا لە ساڵی ١٩٧٥ بەتەواوی ئەم ناوچەیەیان بە بیانووی پشتێنەی سنووریی نێوان عیراق و ئێران چۆڵكرد و خەڵكەكەیان راگواست و تەفرو تونا كرد و سەراپا دێهاتەكانیان تەعریب كردو خراپترین و شۆڤێنیترین عەرەبی كەرەوییان هاوردەكردو لەوێ نیشتەجێیان كردن.\nلەپاش پرۆسەی ئازادیی عیراق لە ساڵی ٢٠٠٣، تەواوی ناوچەكە ئازادكرا، یەكێتیی نیشتمانیی كوردستان شەرەفێكی گەورەی بەركەوت لەو رزگاركردنەدا لەناو یەكێتی-ش (مەلا بەختیار) پشكی شێری بەردەكەوێت لەگەڵ هەڤاڵە پێشمەرگەو هاوڕێ و هاوسەنگەرەكانیدا و حكومەتی هەرێمیش پاڵپشتێكی گەورەی ئەو شارەو شارۆچكەكانی تری ناوچەی گەرمەسێری كرد. لەڕووی پەروەردەشەوە دیسان رۆڵێكی گرنگی بینی لەهەڵوەشاندنەوەی پرۆسەی تەعریب لەو ناوچەیە. بەڵام مخابن ئەوا ئێستا بەبەرچاوی هەموو سەركردایەتیی كوردەوە ئەو ناوچەیە گڕدەگرێت، خەڵكە ستەمدیدەكەی بە رۆژی رووناك قەتڵوعام دەكرێن، كەوتوونەتە بەرداشی نێوان داعش و چەكدارەكانی ترەوە، بەبێ ئەوەی خەمێكی بخورێت، ئەمە جێگەی نیگەرانیی خەڵكی ناوچەكەیە، هاونیشتمانیانی كوردستان خوشكی شەهیدی فەرماندە (حسێن مەنسور) هاواردەكات‌و دەڵێت فریامان بكەون، خانەقین گڕدەگرێت، هیچ نەبێت وەك وەفایەك بۆ شەهیدانی خانەقی كە ئەو شارە لە دروستبوونی عیراقەوە تا ئەم ساتەوەختە قوربانی دەدات و خوێنی لێ دەچۆڕێت.\nپێویستە بەزووترین كات فریای هاواری دایك و خوشكی شەهیدان بكەوین ئەگەرنا مێژوو رەحم بە هیچ كەس ناكات، تكایە تكایە فریاكەون.


کوردیپێدیا - کەیوان کەریمی\n👫 کەیوان کەریمی | پۆل: کەسایەتییەکان | زمانی بابەت: 🏳 کوردیی ناوەڕاست\nساڵی 1985 لە شاری بانەبانە لە دایکبووە، بەکالۆریۆسی راگەیاندنی کۆمەڵایەتی لە لقی خوێندنەوەی میدیاکان لە کۆلێژی زانستە کۆمەڵایەتییەکانی زانکۆی تاران وەرگرتووە.\nتا ئێستا چەندین کورتە فیلمی دیکۆمێنتی و ئەزموونی ساز کردووە، لەوانە: کورتە فیلمی دیکۆمێنتی منداڵ و پارک بە ناوەرۆکی یاری منداڵان لە پارک لە ساڵی 2004، کورتە فیلمی دیکۆمێنتی کانکس زد زلزلە واتە کانێکسێک کە بە بۆمەلەرزە ناڕووخێت بە ناوەرۆکی نۆژەن کردنەوەی شاری بەم و ئەو ماڵانەی کە بە خشت و گڵ سازکرابوون و لە بۆمەلەرزەکەدا وێران ببوون، کورتە فیلمی ئەزموونی ژێر کارێکی ئەزموونی 100 چرکەیی لە ساڵی 2007دا.\nکورتە فیلمی دیکۆمێنتی پیاو و گۆزە لە ساڵی 2009 و هەروەها کورتە فیلمی دیکۆمێنتی توندوتیژی منداڵانە بە ناوەرۆکی توندوتیژی دژ بە منداڵان و دەستدرێژی کردن سەر ئەوان، بە بەرهەمهێنەری زانکۆی تاران لە ساڵی 2009.\nکەیوان کەریمی، دەرهێنەری فیلمی دۆکۆمێنتەری لە رۆژهەڵاتی کوردستان، لە ئۆکتۆبەری ساڵی 2015دا لەلایەن دادگای شۆڕشەوە بە شەش ساڵ زیندان و 223 قامچی سزادرابوو، بەڵام دادگا لە پێداچوونەوەدا سزاکەی کەم کردەوە و دوێنێ بۆ جێبەجێکردنی سزای یەک ساڵ زیندان و 223 قامچی رەوانەی زیندانی ئەوین کرا لە شاری تاران.\n1. 👁 راپۆرتی پێشێلکاری مافی مرۆڤ لە مانگی فیبریوەری 2017 لە لایەن کۆماری ئیسلامی ئێران لە رۆژهەڵاتی کوردستان\n2. 👁 ڕاپۆرتی پێشێلکاری مافی مرۆڤ لە مانگی جانیوەری 2017 لە لایەن کۆماری ئیسلامی ئێران لە رۆژهەڵاتی کوردستان\n1. 👁 سنووری شکاو\n➕ ئەم بابەتە لەلایەن: (هاوڕێ باخەوان)ەوە لە: Jan 24 2010 3:58PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 26 2017 11:34AM باشترکراوە\n👁 ئەم بابەتە 13,410 جار بینراوە\n📷 فایلی وێنە 1.0.1 51 KB Jan 24 2010 3:58PM هاوڕێ باخەوان


دانیشتوانی ئیدلیب كرده‌وه‌كانی تەحریر شام بەنەفرەتدەکەن\n'پۆلیسی ئایینی' هاوپەیمانێتیەکە دەستبەسەر نێرگەلەدا دەگرێت لەبەر هۆکاری ئایینی و دواتر لەبازاڕدا بە بازرگانەکانیان دەفرۆشێتەوە.\nئەو نێرگەلانەی لەلایەن تەحریرشام لە شاری دانای پارێزگای ئیدلیب دەستیانبەسەردا گیراوە لەدواوەی ئۆتۆمبیلێكدا بێ شکاندن کەڵەکەکراون. [خاوەنی وێنە: هەیسەم ئیدلیبی]\nکرده‌وەکانی ئەمدواییەی تەحریر شام لە پارێزگای ئیدلیبی باکوری سوریا، کە زۆربه‌ی لەژێردەستی خۆیایەتی، بووەتە هۆی وروژاندنی رقی دانیشتوانی ناوچەکە، چالاکوانێكی ناوچەکە بە دیارونای وت.\nدانیشتوان رقیان بەرامبەر کاری ئەو هاوپەیمانێتیە توندڕەوە بۆ دروستبووە بەوەی دەستبەسەر نێرگەلەدا دەگرێت لە شاری دانا و دواتر بێ زیان دەیانهێڵێتەوە -- تێکیان ناشکێنێت، هەرچەندە زیاتر ئەوە روودەدات بۆ ئەو ئامێرانەی بە "هۆکاری ئاینیی" دەستیانبەسەردا دەگیرێت.\nچالاکوان هەیسەم ئیدلیبی بە دیارونای وت وادەرچوو ئەو ئەندامەی تەحریر شام کە بەرپرسە لە دەستبەسەراگرتنیان دەیانفرۆشێتەوە "بە نرخی یەکجار بەرز" هەربۆیە تێکیان ناشکێنێت.\nئیدلیبی وتی پاسەوانێکی تەحریر شام، بە یاوەریی ئەندامانیسەواعید خەیر، كه "پۆلیسی ئایینی" گروپەکەیه‌دایان بەسەر دوکانێکی فرۆشتنی نێرگەلەدا لە شارەکە و دەستیانگرت بەسەر هەموو ئامرازەکاندا.\nئەندامانی تەحریر شام تاڵانییان کرد لە ئامێرە کۆمپیوتەریەکانی بەشی زانیاریی ئەندازیاریی زانکۆی حەلەبی ئازاد. [خاوەنی وێنە: هەیسەم ئیدلیبی]\nئەو خەڵکەی لە دیمەنی بەسەردادانەکەدا کۆبوونەوە، تێبینیی ئەوەیانکرد نێرگەلەکان بە وریاییەوە دەبردرێن، تا دڵنیابن لەوەی ناشکێن، کە وایکرد رقێکی زۆر بەرامبەر ئەم هەنگاوە دووڕووانەیە دروستببێت.\nئیدلیبی وتی: "دواتر دەرکەوت ئەو ئەندامەی تەحریر شام کە بەرپرس بوو لە کارەکە شمەکی دەستبەسەراگیراو دەفرۆشێتەوە بە هەندێك بازرگان و بە نرخێکی یەکجار بەرز، لە بەرامبەر بەڵێنی ئەوەدا كه لەداهاتوودا لەلایەن پاسەوانانی هاوپەیمانێتیەکەوە هه‌راسان ناکرێن."\nلە رووداوێکی دیکەدا، ئەندامانی تەحریر شام شتومەکی بەشی زانیاری ئەندازیاریی زانکۆی حەلەبی ئازادیان تاڵانکرد، کە لە دانایە.\nشایەتحاڵان وتیان ئەندامانی تەحریر شام 15 کۆمپیوتەر و هەندێك ئامرازی ئەلەکترۆنییان بردووە بۆ ناو لۆرییەکی تەحریر شام.\nئیدلیبی وتی دزی لە باکوری سوریا بەربڵاوە، وەك سەپاندنی خەراج و رفاندن بۆ پارەی بارمتە.\nوتیشی ئەم تاوانانە زیادیانکردووە لەوكاته‌وه‌ی هاوپەیمانێتیەکە داهاتەکانی کەمدەبووه و موچەی ئەندامانیشی كه‌متركرابووه‌وه.\nوتی: "پانێڵه‌كانی وزەی خۆر کە بۆ روناککردنەوەی شاری سەراقیب بەکاردەهێنران بە ئاشکرا لەلایەن ئەندامانی تەحریر شامەوە دزران بەبێ ئەوەی کەس بتوانێت ناڕەزایی دەرببڕێت."\nوتی ناکۆکی لە سەراقیبیش زیادیکردووە، دوای ئەوەی ئەندامانی هاوپەیمانێتیەکە، بە یاوەریی ئەندامانی سەواعید خەیر و حوراس دینی سەر بە قاعیدە، کێلی سەر گۆڕەکانیان شکاند لە گۆڕستانی شارەکە لەکاتی جەژنی رەمەزاندا، بەگوێرەی دانیشتوانی ناوچەکە.\nوتیشی ئەم پێشێلکارییانە بە پاساوی ئەوەیە گوایە کێل پێشێلکاریی شەریعەتە و دەبێت تەختبکرێت،وەك رێکخراوی "دەوڵەتی ئیسلامی" (داعش) كردوێتیلە هەندێك ناوچە کە لەژێر دەستیدا بووە.\nئیدلیبی وتی دانیشتوان ویستیان پەشیمانیان بکەنەوە لە ئەنجامدانی ئەو کارە، بەڵام رێگەیان لێگیرا بە هەڕەشەی ده‌ستگیركردن و تێهەڵدان.


موزەخانەی هەڵکوڵین لە ژیر ئاو - شـه‌فـه‌ق نيـوز\nموزەخانەی هەڵکوڵین لە ژیر ئاو\nموزەخانەی ئەتلانتیکۆ لە دورگەی لانزاروتی ئیسپانی، فرەتر لە ٣٠٠ کەسایەتی هاناوی وەئەندازەی سروشتی، وە یەکەمین موزەخانە دانریەێد ک ماوەی سێ ساڵ وەپی چگ تا تەواو بوی. وەژیر ئاوەو دریژە دەێد ئەرا ١٢ بەش. ئی موزەخانە وە رەنج هونەرمەند ئیتاڵی ( جایسون دی کایرس تایلور) کریا، مەلەوانەیل ژیر دەریا تویەنن تەماشای هەڵکوڵینەگان بکەن وە قویلی ٣٩ پا لە ژیر دەریا، ئەویش وەرانوەر کناراو ولایەت باهیا دیلاس کۆلۆڕاس له ئیسپانیا.\nهەڵکوڵینەگان لە چشتەیلیگ کریانە تورشگی خراوی نەکەێد و نێەخوریەدەو تا سەدها ساڵ مینێد، وهەمیش وە شیوەیگ دروسکریایگە ک بودە هۆکارییگ ئەرا گەشەکردن ژیان دەریایی. ئامانج موزەخانەگەیش روشنهویری ئەرا خواست ژینگە پارێزیە، تا روشنایی بخەیدە بان ژینگەی دەریایی.\nئی پڕۆژە گەورەترین کار ئامادەکریاگە لە وێنەی خوەی، ئەرا هەڵکوڵینکار تایلۆر.\nئەیە تەنیا موزەخانەی ئۆڕۆپیە لە ژیر ئاو ك ئەرامان ژیان کەسەیلیگ لە مللەت بەڕبەڕ وسەرەتای ژیانیان لەناو ئەشکەفتەیل نیشان دەێد، ٢٠٠ کەس لە تەمەنەیل جوراوجور لەو مللەتە و ئەوانەگ لە نیشته‌جایه‌یل دورگەی کەناری بوین، ها لە ناویان.\nئەدێڵ ٥ خولەک لە شازادە هاری و میگان مارکڵ دویرە\nدیمەنیگ لە دیلفت\nلە سەردەم کۆڕۆنا.. چە خوەنیمن چە دوینیمن\nله كووتايى هه‌فته "مانگ په‌مه‌يى" ده‌رئه‌كه‌فيد\nپۆليس عراقى سويريگ ئه‌را دو هاوسه‌ر له سه‌رده‌م كۆرۆنا ئه‌نجامدا


خۆکوژیی زانست یان ره‌خنه له فیزیای سه‌رده‌م(بەشی دووەم و کۆتایی)\nعه‌قڵانیه‌تی زانستی ئه‌وه ده‌سه‌پێنێت که سروشت سیسته‌مێکی فیزیاییه‌و له چه‌ندین سیسته‌می فیزیایی دواینه‌هاتووی کارلێک له یه‌کتری پێکهاتووه. ئه‌م کارلێکه ناوکیی و ده‌ره‌کیانه ده‌رکه‌وته سروشتیه‌کان به‌رهه‌مدێنن. ئه‌م سیسته‌مه فیزیاییانه له تۆڕێک له چه‌ندێتی فیزیایی که به په‌یوه‌ندگه‌لێک پێکوه ده‌بسترێن حوکمی گۆرانکارییه‌کان ده‌که‌ن. پراکتیزه‌کردنی زاسنتی هیچ بیانوویه‌ک و هیچ مانایه‌کی نییه به‌بێ ئه‌م جۆره له وێناکردنی ئه‌نتۆلۆگیانه بۆ سروشت و ده‌رکه‌وته‌کانی. که بڕوام وایه لێکدانه‌وه‌کانی کۆبنهاگن ڕوخێنه‌ری ئه‌و بنه‌مایانه‌بوو که پراکتیزه‌ی زاسنتی له‌سه‌ر دامه‌زراوه، به‌مه‌ش فیزیا، یان زانستی فیزیا ده‌کات به شتێکی بێمان و هیچ پاساوێک نامێنێته‌وه بۆ بوونی ئه‌م زانسته.\nوه‌ک تێبینی ده‌که‌ین، لێکدانه‌وه‌کانی کۆبنهاگن، ناڵێم لێکدانه‌وه‌که‌ی کۆبنهاگن، ته‌نیا رێگه‌ی پڕۆسه‌ی ئه‌ندازه‌گه‌ریی(قیاسات)ی گرتوه‌ته‌به‌ر. ئه‌مه‌ش کاریگه‌ری هه‌بوو له‌سه‌ر ڕه‌وشی بیری فیزیایی له چواریه‌کی سه‌ده‌ی بیستدا. به‌م هۆکاره ئه‌ندازه‌گه‌ریی(قیاسات) بوو به ته‌وری پراکتیزه‌ی زانستی و وه سنوردارکردنێکی گه‌وره بۆ پێکهاته‌کانی چالاکی فیزیایی. به‌ڵام له ڕاستیدا لێکدانه‌وه‌ی میکانیکی چه‌ندێتی به‌زه‌روره‌ت له ئه‌ندازه‌گه‌راییه‌وه وه‌رناگیرێت. به‌ڵکو له بیردۆزییه‌وه سه‌رچاوه‌ده‌گرێت به‌شێوه‌یه‌کی تیۆریی ئه‌زموونکراو، ئه‌وه جه‌وهه‌ری مه‌عریفه‌و ته‌وه‌ری پراکتیزه‌ی زانستیه. ئه‌مه‌ش به ته‌واوه‌تی وه‌ک خۆی دیفد بوم زانای ئامریکی کری وه‌ک پێشتریش ناومان هێناو ئاماژه‌مان پێدا، ئه‌وه‌ی که کردیشی له نووسینه‌کانیدا له ساڵی 1952 بڵاویکردنه‌وه، بۆ یه‌که‌مجارلێکدانه‌وه ئه‌نتۆلۆگیه‌کانی بڵاوکرده‌وه.\nبه پێچاونه‌ی قسه‌کانی بۆر و هایزنبرغ به دیاریکراوی ئه‌م دوانه، چه‌ندێتیه نابینراوه ورده‌کان به ئه‌ندازه‌یی(قیاسات) دیاریناکرێن، به‌ڵکو به هاوکێشه‌کانی (شرودنغر) ده‌کرێت، که دوو هاوکێشه‌ی پێکهێناوه له‌م باره‌یه‌وه که بابه‌ت و هۆکاری کردوه به مه‌سه‌له‌ی سه‌ره‌که‌ی و له‌سه‌ر بنه‌مای بیردۆزییه کالاسیکیه‌کان. له‌به‌رئه‌وه، لێکدانه‌وه‌ی میکانیکی چه‌ندێتی دوور نیه له فه‌لسه‌فه‌وه، به‌ڵکو ده‌ربڕینێکه بۆ فه‌لسه‌فه‌و گرێدراویشێتی به گرێدانێکی ئۆرگانیی. لێکدانه‌وه‌کانی کۆبنهاگن به‌لای خه‌یاڵ و خوودگه‌رییدا ده‌شکێته‌وه و ده‌چه‌سپێت، لێکدانه‌وه‌کانی بوم نزیکترن له ڕاستییه‌کی ڕه‌خنگه‌گرانه‌وه. کێشه‌که له‌وه‌دایه که لێکدانه‌وه‌کانی کۆبنهاگن هه‌وڵێکه بۆ شاردنه‌وه‌ی زه‌وینه‌که‌ی خودی خۆی و سه‌پاندنی گریمانه فه‌لسه‌فییه‌کانی که وایداده‌نێت به زه‌روره‌ت هه‌لقوڵاوی زانسته‌و له ئه‌زموون و بیرێکی فیزیایی ڕووته‌وه وه‌رگیراون.\n2/ مه‌سه‌له‌ی واتای فیزیایی و نوێنه‌رایه‌تیکردنی به ماتماتیک The mathematical representation: خاڵی جه‌وهه‌ری ئه‌وه‌یه که له فیزیایی کلاسیکیدا، فیزیا یان زانستی فیزیا خودی خۆی دێت، پێش ئه‌وه‌ی نوێنره ماتماتیکییه‌که‌ی بێت، وه لۆژیکیانه‌ش پێشیده‌که‌وێت، زانستی فیزیا له په‌ره‌سه‌ندنیدا که گه‌یشته لوتکه و کامڵبوون خۆی له ماتماتیکدا پیشاندا، واته ماتماتیک پیشاندانی لوتکه‌و باڵا و کامڵی فیزیایه. تێگه‌یشتنه‌کانی نیوتن له فیزیادا هه‌رچه‌نده بنه‌مایه‌کی ڕاستبوون وه‌لێ سنوردابوون، ئه‌م تێڕوانینانه‌ی نیوتن بۆ گه‌ردون بوون به پرنسیپێکی بنه‌ڕه‌تی و فاکته‌رێکی گرنگ بۆ لێکدانه‌وه‌ی گۆڕانکارییه‌کان و ده‌رکه‌وته‌کان، ئه‌ویش ئه‌و لێکدانه‌وه‌یه بوو که له‌سه‌ر بنه‌مای کارلێکی ماددیی له نێوان (ته‌نۆکه ماددییه‌کان) و (شوێن و زه‌مان) وه دروستده‌بوون.\nئه‌وه‌ش فاکته‌رێکی سه‌ره‌کیه بۆ گۆڕان. تایبه‌تمه‌ندییه‌کانی ماتماتیک و ده‌وریان له یاساگه‌لی سروشتی و یاساگه‌لی فیزیاییدا له هاوکێشه‌ی کارڵێکی نێوان (ته‌نۆکه ماددیه‌کان) و (شوێن و زه‌مان)ه‌وه سه‌رچاوه‌ی گرتوه. هه‌روه‌ها بواره‌کانی که‌هره‌بایی و موگانتیسش به هه‌مان شیوه. ئه‌مانه هه‌موویان له پێشدا مانایه‌کی فیزیاییان هه‌یه. واته پێش ئه‌وه‌ی (ماکسویل) هاوکێشه جیاکرایی و ته‌واوکارییه Differential equations (معادلاته التفاچلیە) به‌ناوبانگه‌کانی خۆی پێکبهێنێت دۆزینه‌وه و مانا فیزیاییه بنه‌ڕه‌تیه‌کان ده‌رکه‌وتبوون له‌سه‌ر ده‌ستی زانا کۆنه‌کانی فیزیایی کلاسیکیدا. بۆیه ئه‌م هاوکێشه به‌ناوبانگه‌ی ماکسویل درێژه پێده‌ره و کامڵکردنی ماناکانی فیزایا بوون، به‌ڵکو لوتکه‌و ته‌واکه‌ری بوون. که‌واته لێکدانه‌وه کلاسیکیه‌کان پێش ئه‌و ده‌رکه‌وتانه بوون که ده‌خوازرا لێکبدرێنه‌وه، ئه‌و لێکدانه‌وه کلاسیکیانه ببوون به زه‌وینه‌یه‌ک بۆ لێکدانه‌وه نوێکان له‌سه‌ر هه‌رچ ده‌رکه‌وته‌یه‌ک.\n3/ مه‌سه‌له‌ی پرنسیپه فیزیاییه‌کان و پرنسیپه ماتماتیکیه‌کان: وادیاره قه‌یرانی فیزیا له‌وه‌دایه که پرسنیپه‌کانی ماتماتیک جێگه‌ی پرنسیپه‌کانی فیزیایی به ته‌واوی گرتبێته‌وه. بۆ پیشاندانی ئه‌م مه‌سه‌له‌یه‌ش پیویسته نمایشی ڕێڕه‌وی زانستی ئانشتاین بکه‌ین. ئه‌نشتاین ڕێڕه‌وه‌ی زانسته‌که‌ی خۆی به لێتوێژینه‌وه له‌سه‌ر پرنسیپه گه‌ردونیه گشتیه‌کان ده‌ستپێکرد که حوکمی گه‌ردون ده‌که‌ن و وه په‌یوه‌ندیه‌کانی گه‌ردون به جێگیریی و بزۆکییه‌وه. بۆ ئه‌م مه‌سه‌له‌یه‌ش پشتی نه‌به‌ست به ماتماتیک و هاوکێشه ماتماتیکیه ئاڵۆزه‌کان، به‌ڵکو ڕێبازێکی نوێی گرته‌به‌ر بۆ خوێندنه‌وه‌ی ئه‌زموونه‌کان و تاقیکردنه‌وه باوه‌کان. به‌م جۆره گه‌یشته پرنسیپی ڕێژه‌یی تایبه‌ت، وه پرنسیپی خێرایی تیشک، پرنسیپی گونجان و پرنسیپی ڕێژه‌یی گشتی. له ڕابه‌رایه‌تیکردنیدا بۆ سه‌رکه‌وتنه‌کان له دامه‌زراندن و دۆزینه‌وه‌ی ئه‌م پرنسیپانه‌دا ناچاربوو پیاچوونه‌وه‌بکات له چه‌مکه‌کانی شوێن و زه‌مان و ئه‌ندازیاری(الزمکان)Space-tiame geometry.\nبه‌ڵام، له میانه‌ی گواستنه‌وه‌ی بیردۆزیی ڕێژه‌یی بۆ بیردۆزیی گشتی، که‌وته ژێر تلسیم و دڵفرێنی ماتماتیکه‌وه، بۆیه له لێتوێژینه‌وه‌ی پرنسیپه‌کانی فیزیایی گه‌ردونییه‌وه گواستییه‌وه بۆ پرنسیپه‌کانی ماتماتیکی گشتی، هاوکیشه جێگرتوویه‌کانی(هاوکێشه‌کانی تایبه‌ت به شوێن، یان جیگه) Spatial equations له ئه‌نجامی گرێدانێکی دایالێکتیکیه‌وه له نێو کۆمه‌ڵێک له پرنسیپه فیزیاییه‌کان و پرنسیپه ماتماتیکیه گشتیه‌کان. به‌ڵام دوای ئه‌م لوتکه‌یه له داهێنان، لایه‌ندارێتی بۆ ماتماتیک لای ئانشتاین چه‌که‌ره‌یکرد، وه به گشتی له بیردۆزیی فیزیاییدا، تا وایلێهات که له جیاتی لێتوێژینه‌وه له پرنسیپه فیزیاییه که‌ونیه‌کاندا که‌وته لێتوێژینه‌وه له پرسنیپه ماتماتیکیه‌کان. له سی ساڵی دوایی ژیانیدا ئانشتاین که‌وته لێتوێژینه‌وه له پرنسیپه‌کانی ئه‌ندازیاریی له پێناوی ده‌رهێنانی بیردۆزیی شوێن(جێگرتوو)(مجال) Spatialی یه‌کگرتووی گشتگیر که ڕاڤه‌ی که‌هرۆموگناتیسی و مادده بکات و جێگه‌ی هه‌ردوو بیرۆدزی چه‌ندێتی و ڕێژه‌یی گشتی بگرێته‌وه. ئایا ئه‌م دۆڕاندنه‌ی له لادانییه‌وه بوو له ڕێبازه فیزیاییه‌که‌یدا بۆ ڕێبازی ماتماتیکی؟\n4/ مه‌سه‌له‌ی په‌یوه‌ستبوونی بیردۆزیی فیزیایی نوێ: په‌ره‌سه‌ندنه‌کانی بیردۆزیی فیزیایی له سه‌ده‌ی بیستدا کێشه‌گه‌لێکی قوڵی دۆزییه‌وه له پێکهاته‌ی فیزیاییدا، ئه‌و کێشه‌گه‌له‌ش له په‌یوه‌ستبوونی لۆژیکیانه و گونجاندنه‌کانی ناوه‌وه‌ی بیردۆزیی فیزیادا ده‌رکه‌وتن. ئه‌م کێشانه زیاتر له بیردۆزیی جێگه‌ی چه‌ندێتیدا Theory Quantum Field ده‌رکه‌وتن له هه‌موو قۆناغه‌کانیدا. ( Qunatum ئه‌ندازه‌ی ووزه‌یه... کواتنتم بۆ شتێک به‌کارده‌برێت که بپێورێت... وه‌رگێر). هه‌روه‌ها له ئه‌لترۆدینامیکی چه‌ندێتیشدا Quantum ده‌رکه‌وت. دیسان له دینامیکی ڕه‌نگیی چه‌ندێتیدا ده‌رکه‌وت Quantum Chromodynamics. تا گه‌یشته لوتکه له ڕاکێشانی چه‌ندێتیدا Gravity Quantum. ئایا ئالۆزییه‌کانی پێکهاته‌ی تیۆره(یان بیردۆزیی) فیزیایی گه‌یشتوه‌ته ئه‌و ئاسته‌ی که په‌یوه‌ستبوون پێیانه‌وه و گونجان له‌گه‌ڵ ناوه‌ڕۆکه‌که‌یدا له‌سه‌رو تواناکانی عه‌قڵی مرۆڤه‌وه بێت؟ ئایا عه‌قڵی به‌شه‌ری توانستی که‌مه یان سنورداره له بونیادی جه‌وهه‌رییدا؟\nیان که‌موکورتیه‌کان له گه‌ردون خۆیدایه؟ ئایا بێ سه‌روبه‌رییه‌کی لۆژیکی هه‌یه له ناو دڵی گه‌ردوندا که ده‌رفه‌ت نه‌دات و نه‌شێت بۆ بوون به بابه‌تێک بۆ لێکۆڵینه‌وه‌یه‌کی تیۆریانه؟ ئایا ئه‌وه‌ی که سارتر ووتی له‌سه‌ر گه‌ردوون له ڕۆمانی هێڵنجدا وایه،"الغپیان" Nausea؟ تیۆره‌ی فیزیایی چه‌ند جوان و پوخت و ئارام و سه‌نگینه، هێنده‌ش سه‌رکێش و ڕوووه‌رگێر و دزێوه. که‌س نازانێت چۆن ئه‌م سه‌رکێشیه جڵه‌وبکات. زاناکان تا ئاستێک توانیان ئه‌لکترۆنه‌دینامیکییه‌کان ڕامبکه‌ن، به ڕێگاگه‌لێک که جێگه‌ی ڕه‌زامه‌ندی نه‌بوون به ته‌واوی، نه‌یانتوانی ئه‌مه بکه‌ن له‌گه‌ڵ تیۆره‌کانی تریشدا، ته‌نانه‌ت به ڕێگه فێلاوییه‌کان، ئه‌و ڕێگا لاده‌رانه‌ی که گیرایه‌به‌ر بۆ ئه‌م مه‌سه‌له‌یه.\nئه‌وکاتانه‌ی که سه‌رکه‌وتنێکیان به‌ده‌ست ده‌هێنا ده‌که‌وتنه هه‌راوزه‌نای سه‌رکه‌وتنه‌کانیان و مژده به‌خشینه‌وه، له پڕ تووشی ڕه‌شبینی ده‌بوون کاتێک پێیان ده‌زانی که ئه‌م تیۆرانه که‌موکوڕییان هه‌یه و گرێدراو نابن به جیهانی ماددییه کردارییه‌که‌وه. به‌ڵام که‌ڵکی ئه‌و تیۆریانه چیه، هه‌رچه‌ند په‌یوه‌ستداریشبن، ئه‌گه‌ر گرێدراوی جیهانه ماددییه ئاشکراکه نه‌بن. ئه‌و به‌ره‌نگارییه‌ی که تووشمان ده‌بێت ئه‌وڕۆ ئه‌وه‌یه چۆن تیۆره‌یه‌کی یه‌کگرتوو په‌یوه‌ستدار پێکبهێنین که جیهان به ورده‌کارییه‌وه ڕاڤه‌بکات به هه‌موو به‌شه وردو درشه‌ته‌کانیه‌وه؟ ئایا ئێمه به‌و ئاراسته‌یه ده‌ڕۆین؟ هیچ ئاماژه‌یه نییه بۆ ئه‌وه. ئێمه له جێگه‌ی خۆمانداین له‌و ڕۆژه‌وه‌ی که له‌ساڵی 1955 دا ئانشتاین به‌جێیهێشتین. ئه‌مه، ته‌نیا پێشه‌کیه‌ک بوو بۆ ئه‌و چوار پێگه‌ی قه‌یرانه سه‌ره‌کیانه‌یی که توشی فیزیای نوێ هاتووه.


تویژینه‌وه‌یه‌ک چالاکی مرۆڤ به هۆکاری که‌مبوونه‌وه‌ی به‌سته‌ڵه‌کی باکوور ده‌به‌ستێته‌وه\nله‌وه‌تای ساڵی 1960 ه‌وه به‌سته‌ڵه‌ک که‌مده‌بێته‌و، به‌لانی‌که‌مه‌وه هه‌موو ساڵیک زیاتر و زیاتر له‌به‌سته‌ڵه‌کی باکوور .\nتوێژینه‌وه‌یه‌کی نوی ده‌ڵێت هه‌موو تاکێک له‌ئێمه له‌مه به‌رپرسیاره. به‌پێی توێژینه‌وه‌یه‌کی نوێ له گۆڤاری زانستیدا بڵاوکراوه‌ته‌وه، هه‌موو هاتووچۆیه‌کی تاکه‌که‌سێک به فڕۆکه له نیویۆرکه‌وه بۆ ئه‌وروپا یاخوود لێخوڕینی ئۆتۆمبێل به به‌نزین بۆ 4 هه‌زار کیلۆمه‌تر ده‌بێته پرژبوونه‌وه‌ی گاز و به‌رزبوونه‌وه‌ی پله‌ی گه‌رمای پێویست بۆ تواندنه‌وه‌ی 3 مه‌رتر دووجا له‌به‌سته‌ڵه‌کی باکوور .\nتوێژینه‌وه‌که ده‌ڵێت به‌رامبه‌ر به بڵابوونه‌وه‌ی یه‌ک ته‌نی مه‌رتی دووهه‌م ئۆکسیدی کاربۆن له‌هه‌وادا، 3 مه‌تر دووجا له‌به‌سته‌ڵه‌کی ده‌ریا له‌مانگی 9دا که‌مبۆته‌وه کاتیک ئه‌وجه‌مسه‌ره که‌مترین به‌سته‌ڵه‌کی هه‌یه.\nله‌ڕێگای 30 جۆر چاودێری و ژمێریاری کۆمپیوه‌ته‌ره‌وه، ده‌رکه‌وتوه به‌رزبوونه‌وه‌ی ئاستی گاز ده‌بێته هۆی به‌رزبونه‌وه‌ی پله‌ی گه‌رما که هۆکاره بۆ توانه‌وه‌ی به‌سته‌ڵه‌کی جه‌مسه‌ره‌کان.\nتوێژینه‌وه‌که ده‌ڵێت په‌یوه‌ندی نێوان پڕژبوونه‌وه‌ی دووهه‌م ئۆکسیدی کاربۆن و که‌مبوونه‌وه‌ی به‌سته‌ڵه‌ک له‌مانگی 9دا ڕوون و ئاشکرایه.\nمانگی 11 و 12 مانگ به‌گه‌وره‌ترین شێوه ده‌بینین.\nئاژانسی ناسا ڕایگه‌یاندا له ڕۆژی 14ی مانگی 11دا مانگ به‌گه‌وره‌ترین شێوه ده‌رده‌که‌وێت، هه‌روه‌ها له‌وه‌تای ساڵی 1948 ه‌وه نزیکرتین ده‌بێت له‌زه‌وه‌ی، نزیکبوونه‌وه‌ی داهاتوی له25ی مانگی 11ی ساڵی 2034دا ده‌بێت.\nناسا ده‌شڵێت ته‌نانه‌ت ئه‌گه‌ر ئاسمان هه‌وریش بێت به‌هۆی نزیکبونه‌وه‌ی مانگ له‌زه‌وه‌یه‌وه ڕووناکی زیاتر ده‌به‌خشێت تا ده‌گاته بازنه‌ی ته‌واو.\nده‌رکه‌وتنی مانگ به‌گه‌وره‌یی ئه‌وکاتیه مانگ و زه‌وه‌ی له‌هه‌موو کات زیاتر له‌یه‌که‌وه نزیکتر ده‌بن. هه‌رچه‌نده ئه‌م نزیبکوونه‌وه‌یه جیاوازی زۆر گه‌وره‌ی نیه، به‌ڵام ده‌بێته هۆکاری ده‌رکه‌وتنی مانگ 14 جار که‌وره‌تر و 30 ئه‌وه‌نده پرشنگدارتر له‌کاتی بازنه‌ی ته‌واودا.\nووشه‌ی سووپه‌ر موون Supermoons مانگی گه‌وره، ده‌سته‌واژه‌یه‌که له‌ساڵی 1979دا له‌لایه‌ن زانای فه‌له‌ک ڕیچارد نۆڵ به‌کارهاتوه.\nهه‌ڕچه‌نده ده‌سته‌واژه‌ی mega beaver moon "مانگی گه‌وره‌ی بیڤه‌ر" پێشتر له ڕۆژمێری کۆنی که‌شووهه‌وای جوتیاراندا به‌کار هاتوه، ئه‌وکاته‌ی جوتیاره‌کان له‌سه‌رده‌می دامه‌زراندنی کۆڵۆنیه‌کان له‌ئه‌مریکاو و به‌تایبه‌تی له‌لایه‌ن خێڵی ئالکۆنگین - سوورپیسته‌کان به‌کارهاتوه که ته‌ڵه‌یان بۆ سه‌گئاو دانه‌وه به‌ر له‌وه‌ی زه‌لکاوه‌کان بیبه‌ستێت، بۆڕاوکردن و به‌ده‌ستهینای گه‌وڵه‌یان و به‌کارهێنای بۆ خۆگه‌رم ڕاگرتن له‌زستاندا.\nناسا ده‌ڵێت ئه‌گه‌ر ڕێنه‌که‌وت له‌مانگی 11دا بازنه‌ی مانگی گه‌وره ببینرێت، ئه‌وا له 14ی مانگی 12دا هه‌مان ڕووداو دووباره ده‌بێته‌وه.\nتوێژینه‌وه‌یه‌ک: کێشانی پاکه‌تێک جگه‌ره ڕۆژانه ده‌بیته هۆی 150 گۆڕانکای له‌خانه‌دا.\nزاناکان بۆیان ده‌رکه‌وتوه کێشانی پاکه‌تێک جگه‌ره ڕۆژانه ده‌بێته هۆی 150 گۆڕانکاری زیان به‌خش له‌خانه‌ی سیدا به‌گشتی.\nئه‌م ئاکامانه له‌توێژینه‌وه‌یه‌کدا ده‌رکه‌وت له‌سه‌ر هۆکاری جگه‌ره‌کێشان و زیانه‌کانی له‌سه‌ر تێکدانی جینات، یاخوود گۆڕانکاری بازدانی به‌سه‌ردا دێنێت.\nزاناکان ده‌ڵین له‌توێژینه‌وه‌که‌دا ده‌رکه‌وتوه په‌یوه‌ندی ڕاسته‌وخۆ له‌نێوان ژماره‌ی جگه‌ره‌کانی له‌ته‌مه‌ندا ده‌کێشرێن و ژماره‌ی بازدانه‌کانی له DNA له‌درمه‌کانی شێرپه‌نجه‌کاندا ڕووده‌دات هه‌یه.\nده‌رکه‌وتوه له‌شێرپه‌نجه‌ی سیه‌کاندا گه‌وره‌ترین گۆڕانکاری بازدان ڕوویداوه و له‌جێگای‌دیکه‌ش له‌جه‌سته‌دا ڕوویداو وه‌ک میزه‌ڵدان و جگه‌ر و قووڕگ.\nسه‌رباری ئه‌مه‌ش ده‌ڵین بازدان به‌هۆکاری جگه‌ره‌کێشانه‌وه ده‌یسه‌لمێنێت بۆچی جگه‌ره‌کێشان ده‌بێته هۆکاری شێرپه‌نجه‌ی جۆری دیكه بێجگه له شێرپه‌نجه‌ی سه‌یه‌کان.\nساڵانه له‌هه‌موو جیهاندا 6 ملێۆن که‌س به‌هۆی جگه‌ره‌کێشانه‌وه گیان له‌ده‌ست ده‌ده‌ن، ڕێکخراوی ته‌ندروستی جیهانی ده‌ڵێت "ئه‌گه‌ر به‌م ئاراسته‌یه به‌رده‌وام بێت، پێشبینی ده‌کرێت له‌ماوه‌ی 100 ساڵدا ژماره‌که بۆ زۆر زیاتر له 1ملیار که‌س گیان له‌ده‌ستدان به‌رزبێته‌وه.\nتائێستا ده‌رکه‌وتوه جگه‌ره‌کێشان ده‌بێته هۆی 17 جۆر شێرپه‌نجه و زاناکان ده‌ڵین لایان ڕوون نیه شێوه‌ی کارتێکردنی له‌خانه چۆنه.\nبه‌رنامه‌ی زانست و ته‌که‌نه‌لۆجیا11-07-2016


ژمارەی توشبووان بە ڤایرۆسی کۆرۆنا لە ئەمەریکا دەگاتە زیاتر لە نیو ملیۆن کەس\nژمارەی ئەو کەسانەی لە ئەمەریکا توشی ڤایرۆسی کۆرۆنا بوون لە نیو ملیۆن کەس تێپەڕ بوو و زیاتر لە 18 هەزار و شەش سەد کەسیش بەهۆی ڤایرۆسەکەوە گیانیان لەدەستداوە.\nشارەزایانی تەندروستی گشتی هۆشداری ئەوەیان داوە بۆی هەیە هەتا 200 هەزار کەسیش بەهۆی ڤایرۆسەکە لە ئەمەریکا گیانیان لەدەست بدەن ئەگەر ڕێنوماییەکانی مانەوە لە ماڵەوە بەجێ نەگەیەنن.\nسەرۆک ترامپ کە هەوڵ دەدات لە مانگی 11ی ئەمساڵدا بۆ خولی دووهەمی سەرۆکایەتی هەڵبژێردێتەوە ڕایگەیاندبوو دەخوازێت بە زووترین کات ژیان بگەڕێتەوە دۆخی ئاسایی لە کاتێکدا سنوردارکردنی هاتوچۆ بەهۆی ڤایرۆسی کۆڤد19 زیانێکی زۆری بە ئابوری و تەندروستی گشتی گەیاندووە.\nڕۆژی هەینی سەرۆک ترامپ بە پەیامنێرانی گوت " من بڕیارێک دەدەم و نزا دەکەم بڕیارێکی ڕاست بێت، ئەمەش گەورەترین بڕیار دەبێت کە تا ئێستا دابێتم".\nترامپ گوتیشی ڕاستییەکان بڕیار لەسەر هەنگاوی داهاتوو دەدەن. کاتێک پرسیاری لەسەر ئەوە لێ کرا چ پێوانەیک بەکار دە‌هێنێت بۆ بڕیارەکانی ئەو دەستی برد بۆ نێوچەوانی گوتی " ئەم پێوانەیە، ئەمە پێوانەی منە."\nلە ئێستادا ڕێنوماییەکانی فێدراڵی هەتا 30 مانگی چوارە. پاشان دەبێت سەرۆک بڕیار بدات ئایە داخستنی کاروبارەکان درێژدەکرێتەوە یان یان دەستدەکات بەوەی خەڵکی هانبدات بگەڕێنەوە بۆ سەر کارەکانیان و ژیانی ئاسایی دەستپێبکاتەوە.\nسەرۆک ترامپ گوتی لە هەفتەی داهاتوودا ئەنجومەنێکی نوێی ڕاوێژکاری ئاشکرا دەکات کە بریتیش دەبێت لە فەرمانڕەوایانی چەند ویلایەتێک و تیشک دەخەنە سەر پرۆسەی کردنەوەی ئابوری ئەمەریکا.\nژمارەی ئەو ئەمەریکاییانەی کە هەوڵی بەدەستهێنانی هاوکارییەکانی حکومەت بۆ بێکارەکان دەدەن لە ماوەی سێ هەفتەی ڕابوردوودا گەیشتۆتە 15 ملیۆن کەس.\nحکومەت دەڵێت لە مانگی 3 دا 701 هەزار کار لەدەست دراوە.\nدکتۆر ئەنتنی فاوچی پسپۆڕی باڵای حکومەت بۆ نەخۆشییەکان و کاربەدەستانی تری تەندروستی ئاماژەیان بەوە کردووە کەمبوونەوەی ڕێژەی ئەو کەسانەی بەهۆی ڤایرۆسی کۆرۆنا دەکەونە نەخۆشخانە و یەکەی چاودێری وردی تەندروستی بە تایبەتی لە ویلایەتی نیویۆرک نیشانەی ئەوەیە کە ڕێوشوێنەکانی دوورکەوتنەوەی خەڵکی لە یەک کار دەکات.\nبڕیاری مانەوە لە ماڵەوە لە ماوەی چەند هەفتەی ڕابوردوو لە 42 ویلایەتی ئەمەریکا دراوەو.


21:26 - 18 July 2021\nهەنگاو: لاوێکی خەڵکی سەقز کە پێشتر لەلایەن دەزگای دادوەریی کۆماری ئیسلامیی ئێرانەوە سزای ٢٣ مانگ بەندکرانی بە سەردا سەپابوو، بە مەبەستی تێپەڕاندنی سزای بەندکرانەکەی دەستبەسەر کراوە.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، سەرەتای مانگی پووشپەڕی ئەمساڵ (کۆتایی ژوئیە)، هاووڵاتییەکی خەڵکی سەقز بە ناوی پویا بووستانی تەمەن ١٩ ساڵ بە مەبەستی تێپەڕاندنی سزای ٤ مانگ بەندکرانەکەی دەستبەسەر و بۆ بەندیخانەی ناوەندیی ئەو شاره گوازراوەتەوە.\nپویا بووستانی ڕۆژی پێنج شەممە ٢٢ی خەزەڵوەری ٢٧٢٠ (١٢ی نۆڤەمبری ٢٠٢٠)لە کاتێکدا تەمەنی ١٨ ساڵ بوو لە گەڕەکی بەردبڕانی سەقز لەلایەن هێزەکانی ئیدای ئیتلاعات دەستبەسەر و دوای چەند ڕۆژ بە دانانی بارمتە ئازاد کرابوو.\nئەو لاوە کوردە دواجار لەلایەن دادگای شۆڕشی سەقز بە تۆمەتی پڕووپاگەندە دژی حکوومەت سزای ١٠ مانگ و بە تۆمەتی بێ ڕێزی بە ڕێبەری ئێران سزای ١٣ مانگ بەندکرانی بە سەردا سەپاوە کە بە پێی یاسای کۆکردنەوەی سزاکان زۆرترین سزا هەژمار دەکرێت.\nجێگای ئاماژەیە کە ٩ مانگی زۆرترین سزای پویا بووستانی هەڵپسێردراوە و ناوبراو دەبێ بۆ ماوەی ٤ مانگ لە بەندیخانە بمێنێتەو.ە\nهەواڵی سەپاندنی سزای بەندکران بە سەر پویا بووستانی و دەستبەسەر کرانی ناوبراو هەتا ئێستا میدایی نەبووەتەوە و هەنگاو وەکوو یەکەم سەرچاوە بڵاوی دەکاتەوە.


زانکۆی قه‌زوین: رێزگرتن له یادی بۆردمانی شیمیایی چه‌ند ناوچه‌ی کوردستان – زاگرۆس پۆست\nماڵەوە / کوردستان / زانکۆی قه‌زوین: رێزگرتن له یادی بۆردمانی شیمیایی چه‌ند ناوچه‌ی کوردستان\nزانکۆی قه‌زوین: رێزگرتن له یادی بۆردمانی شیمیایی چه‌ند ناوچه‌ی کوردستان\nسێ شه‌ممه 25 شوبات 2014\tکوردستان, هەواڵ 57 جار خوێنراوه‌ته‌وه\nبه بۆنه‌ی رێزگرتن له قوربانییانی بۆردمانی شیمیایی چه‌ند شارو لادێی رۆژهه‌ڵات‌و باشووری کوردستان، خوێندکارانی کورد له زانکۆی قه‌زوین رێوره‌سمێکیان به‌ڕێوه‌برد.له‌گه‌ڵ ننزیکبوونه‌وه له 61/3ساڵوه‌گه‌ڕی بۆردمانی شیمیایی هه‌ڵه‌بجه که له ئاکامیدا 5000هاوڵاتی دانیشتووی ئه‌و شاره گیانیان له ده‌ست دا،خوێندکارانی زانکۆی قه‌زوین له ئێران رێوڕه‌سمێکیان به‌و بۆنه‌وه به‌ڕێوه برد.\nله رێوره‌سمه‌که‌دا که چالاکانی خوێندکاریی کوردی ئه‌و زانکۆیه به‌ڕێوه‌یان بردووه به ناوی رێزگرتن له قوربانییانی بۆردمانی شیمیایی سه‌رده‌شت‌و هه‌ڵه‌بجه‌و نۆدشه‌و داڵاهۆ ده‌یان ئه‌دیب‌و نووسه‌رو چالاکی کوردیان له ناوچه جیاجیاکانی ئێرانه‌وه بانگ کردووه‌و رێسڕه‌سمێکی شیاویان به‌ڕێوه بردووه.\nساڵانه له زانکۆکانی رۆژهه‌ڵاتی کوردستان‌و ئێران رێوڕه‌سمی رێزگرتن له قوربانیانی بۆردمانی شیمیایی هه‌ڵه‌بجه‌و سه‌رده‌شت‌و شارو ناوچه‌کانی تری کوردستان به‌ڕێوه ده‌برێت که له درێژه‌ی شه‌ڕی نێوان ئێران‌و عێراق‌و شه‌ڕی کوردستاندا به زۆری له لایه‌ن ده‌سه‌ڵاتی رووخاوی رژیمی به‌عسی عێراقه‌وه ئه‌نجام دراوه. ئه‌گه‌رچی له بۆنه‌کاندا رووی راسته‌قینه‌ی تاوانه‌کان باسکراوه، به‌ڵام به هۆی ئه‌وه‌ی ئه‌و بۆنه‌و یادانه بوونه‌ته پێناسه‌یه‌ک بۆ بزاڤی خوێندکاریی کورد له رۆژهه‌ڵات، ده‌سه‌ڵاتی کۆماری ئیسلامی زۆرکات رێگه‌ی له به‌ڕێوه‌چوونی ئه‌و رێوڕه‌سمانه به تایبه‌ت له زانکۆکانی کوردستان گرتووه.\nله ماوه‌ی رابردوودا ئیتلاعات له شاره‌کانی کوردستان به تایبه‌ت له زانکۆکانی مه‌ریوان‌و سنه چالاکانی خوێندکاریی کوردیان بانگهێشت کردبوو ئاگاداریان کردبوونه‌وه له خۆبه‌دوورگرتن له چالاکییه خوێندکارییه‌کان‌و له‌وانه ساڵوه‌گه‌ڕی بۆردمانی شیمیایی هه‌ڵه‌بجه.


د. کوردۆ عه‌لی: بیر و بزووتنەوەیـەک بە چوار بەیان و سێ نامیلکە و دوو دروشمی زەقی کۆپییکراو، ناگاتە قۆناغی کەماڵ – پەڕە 4 – Knwe.org\nسەرەکی » چاوپێکه‌وتن » د. کوردۆ عه‌لی: بیر و بزووتنەوەیـەک بە چوار بەیان و سێ نامیلکە و دوو دروشمی زەقی کۆپییکراو، ناگاتە قۆناغی کەماڵپەڕە 4


جوتیار عادل: حكومه‌تی عیراق 80 ملیار دۆلار قه‌رزاری هه‌رێمه\nوته‌بێژی حكومه‌تی هه‌رێمی كوردستان رایگه‌یاند كه ده‌یانه‌وێت له‌گه‌ڵ حكومه‌تی عیراق رێكبكه‌وین، ئاماژه‌شی به‌وه‌دا كه حكومه‌تی عیراق 80 ملیار دۆلار قه‌رزاری هه‌رێمه.\nئه‌مڕۆ چوارشه‌ممه 11ی ئه‌یلولی 2019 د.جوتیار عادل وته‌بێژی حكومه‌تی هه‌رێمی كوردستان له كۆنگره‌یه‌كی رۆژنامه‌وانیدا رایگه‌یاند كه هه‌فته‌ی داهاتوو وه‌فدێكی حكومه‌تی هه‌رێم سه‌ردانی به‌غدا ده‌كات.\nد.جوتیار عادل وته‌بێژی حكومه‌تی هه‌رێمی كوردستان وتی: "ئامانج له سه‌ردانه‌كه تاووتوێكردنی پرسی بودجه‌یه".\nوتیشی: "ئامانجی هه‌رێمی كوردستان چاره‌سه‌ركردنی كێشه‌كانه له‌گه‌ڵ حكومه‌تی عیراقدا له چوارچێوه‌ی ده‌ستووردا".\nوته‌بێژی حكومه‌تی هه‌رێم ئاشكراشیكرد كه "به‌پێی لێكۆڵینه‌وه‌كانیان حكومه‌تی عیراق 80 ملیار دۆلار قه‌رزاری حكومه‌تی هه‌رێمی كوردستانه"\nئه‌وه‌شی خسته‌ڕوو له كۆبوونه‌وه‌ی ئه‌مڕۆی ئه‌نجومه‌نی وه‌زیران دابینكردنی نه‌وتی سپی تاووتوێ كراوه و بڕیاره 259 ملیۆن لیتر نه‌وتی سپی دابه‌ش بكرێت.\nد.جوتیار عادل سه‌باره‌ت به دابینكردنی پێداویستییه‌كان روونیكرده‌وه كه دابینكردنی پێداویستییه‌كان ده‌وه‌ستێته سه‌ر بودجه، هه‌روه‌ك دامه‌زراندنی یه‌كه‌مه‌كانی زانكۆ و گرێبه‌سته‌كان په‌یوه‌سته به بودجه و وه‌زاره‌تی دارایی تاووتوێی ده‌كات.\nوته‌بێژی حكومه‌تی هه‌رێمی كوردستان راشیگه‌یاند كه لیژنه‌یه‌ك بۆ پرسی سه‌رژمێریی دانیشتوان پێكهێنراوه و "له‌باره‌ی سه‌رژمێرییه‌وه ئێمه داوای جێبه‌جێكردنی ماده‌ی 140 ده‌كه‌ین و پشكی بودجه له‌سه‌ر رێژه‌ی دانیشتوان دابه‌ش بكرێت".\nئه‌م بابه‌ته 3228 جار خوێنراوه‌ته‌وه


گڵۆڵه‌ی گوگڵ كه‌وته لێژی - Yeane.Org ماڵپەری یانی\nبه‌گوێره‌ی ئاماره‌كانی كۆمپانیای Stat Counter رێژه‌ی به‌كارهێنانی ماڵپه‌ڕی گوگڵ كه به‌ربڵاوترین ماڵپه‌ڕی گه‌ڕانه، له‌بازاڕی ماڵپه‌ڕه تایبه‌ته‌كانی گه‌ڕان له‌ویلایه‌ته یه‌كگرتووه‌كانی ئه‌مه‌ریكا، بۆ خوار له‌سه‌دا 75 دابه‌زیوه.\nئه‌م دابه‌زینه به ره‌نگدانه‌وه‌ی پێشكه‌وتنی هه‌ردوو ماڵپه‌ڕی هاوشێوه‌ی یاهوو و بینگ داده‌نرێت كه به‌شێوه‌یه‌كی پله‌به‌پله، توانیویانه كۆنتڕۆڵه كلاسیكییه‌كه‌ی گوگڵ له‌بازاڕی گه‌ڕانی ئه‌مه‌ریكادا بشكێنن.\nمانگی رابردوو رێژه‌ی به‌كارهێنانی یاهوو له ئه‌مه‌ریكا بۆ دووه‌مین مانگ له‌سه‌ر یه‌ك باشتر بوو. له‌مانگی دیسه‌مبه‌ردا له‌سه‌دا 10.4 بووه به‌ڵام له‌ساڵی نوێدا بۆ له‌سه‌دا 10.9 به‌رزبووه‌ته‌وه، ئه‌مه‌ش به به‌رزبونه‌وه‌یه‌كی به‌رچاو داده‌نرێت. ماڵپه‌ڕی گه‌ڕانی مایكرۆسۆفتیش واته بینگ رێژه‌كه‌ی له 12.1 له‌سه‌ده‌وه بۆ 12.4 به‌رزبووه‌ته‌وه.\nبه‌گوێره‌ی لێكۆڵینه‌وه‌یه‌كی ستات كاونته‌ر له‌ماوه‌ی مانگی رابردوودا گوگڵ ته‌نها له‌سه‌دا 74.8ی بازاڕی گه‌ڕانی له‌ویلایه‌ته یه‌كگرتووه‌كانی ئه‌مه‌ریكا كۆنتڕۆڵ كردووه‌و هۆكاری سه‌ره‌كی ئه‌مه‌ش وێبگه‌ڕی فایه‌رفۆكسه كه ماڵپه‌ڕی گه‌ڕانی دیفه‌ڵتی كردووه به یاهوو و وازی له گوگڵ هێناوه.\nتائێستاش گوگڵ سایتی گه‌ڕانی دیفه‌ڵتی وێبگه‌ڕی سه‌فارییه كه سه‌ربه كۆمپانیای ئه‌پڵه به‌ڵام ئه‌مساڵ رێكه‌وتنی په‌یوه‌ندیداری نێوانیان كۆتایی دێت بۆیه ئه‌گه ئه‌پڵیش وازی لێ بهێنێت و پشت به ماڵپه‌ڕێكی تری گه‌ڕان ببه‌سێت، ره‌نگه گوگڵ توشی پاشه‌كشه‌ی زیاتر ببێت.\nهه‌رچه‌نده گوگڵ له‌ویلایه‌ته یه‌كگرتووه‌كان پاشه‌كشه‌ی كردووه به‌ڵام تائێستاش نزیكه‌ی له‌سه‌دا 90ی بازاڕی گه‌ڕانی ئه‌وروپای گرتووه.\nچه‌ند نهێنیه‌ك بۆ هاوسه‌رگیری سه‌ركه‌وتوو


کەجەرە: پێویستە گەنجان لەدژی زۆڵم و زۆرداری رژێمی داگیرکەری ئێران راپەڕن – Nûçe Ciwan\nدەستەى بەڕێوەبەری کەجەرە راگەیاندراوێکى بڵاوکردووەتەوە و تیادا هاتووە ” شکۆ و بەهای مرۆڤ لەلایەن رژێمی داگیرکەری ئێرانەوە هیچ بایەخێکی نییە و بە ئاسانی گیانی مرۆڤەکان دەکێشێت. لەبەردەوامی هەمان سیاسەتدا نەوید ئەفکاری بەدەستی دەوڵەتی گەنج کوژ و ژنکوژی ئێران لەسێدارە درا؛ نەوید ئەفکاری گەنجێک بوو کە لەبەرامبەر زوڵم و زۆری رژێمی داگیرکەری ئێران بێ‌دەنگ نەبووە و سیاسەتی ئەو رژێمەی پەسەند نەکردووە و لەبەرامبەر بەو سیاسەتانەی ئێران بەشداری کارای لەخۆپیشاندانەکانی مانگی گەلاوێژی ٢ ساڵ لەوە پێش دا کردووە و لە بەرامبەر زهنیەتی فاشیزم و دیکتاتۆرییەتی ئێران دەنگی ناڕازی خۆی بەرز کردووە”.\nکەجەرە راشیگەیاندووە “بانگەوازی لە سەرجەم گەنجان دەکەین کە ئیدی لە بەرامبەر بەو سیستەمە بێ دەنگ نەمێنن، چون بێ‌دەنگ بوون دوور لە گەوهەری گەنجانە، واتا گەنجان، زوڵم، گوشار و کۆیلەتی پەسەند ناکەن. لەم سۆنگەشەوە پێکهاتەکانی وەک، گەلانی فارس، عەڕەب، بەلوچ، ئازەر، ئەرمەن و کورد پێویستە ئەو زوڵم و زۆردارییە پەسەند نەکەن و بە هەر شێوەیەک ئاستی تێکۆشان بەهێزتر و بەرفراوانتر بکەن؛ چونکە گەنج پێشەنگی کۆمەڵگا، پێشەنگی ژیانی ئازاد و ویژدانی مرۆڤایەتییە”.\nدەقی راگەیاندراوەکەى کەجەرە\nهەتا رۆژی ئەمڕۆمان کەسانێک کە لە بەرامبەر رژێمی داگیرکەری ئێران و زوڵم راوەستاون، بەردەوام رووبەڕووی هێرشی راستەقینەی زوڵم و زۆری داگیرکەران بوونەتەوە. ئەوە مافی هەر کەسێکە کە بە بیر و هزری خۆی لە دژی هێرشی داگیرکەری و زوڵم و زۆری راوەستێت، لەبەر ئەوەی کاتێک مرۆڤ لە دایک دەبێت مافی دەستەبەرکردنی ژیانێکی ئازادی هەیە، بەڵام، ئەو بیر و ژیانە ئازادە لە لایەن رژێمی دەسەڵاتداری ئێرانەوە بەردەوام رووبەڕووی هێرش، سەرکوت و ئەشکەنجە بووەتەوە و تاکەکان دەکوژرێن و لە سێدارە دەدرێن. رژێمی دژە مرۆڤی ئێران خوازیارە بە ئەشکەنجە، کوشتن و لە سێدارەدان، دەنگی ئازادی گەنجان کپ بکات؛ تا سەرجەم کردەوەکانی رژێم پەسەند بکەن و بەو شێوەیە باس و گفتگۆ لە بیرورای ئازادی خۆیان نەکەن. رژێمی ئێران بە سیاسەتی لەسێدارەدان دەیەوێت سەرجەم کۆمەڵگا بکاتە کۆیلەی خۆی. لە لایەکەوە گەنجان لەسێدارە دەدات، لە لایەکەوە قۆڵبەست یان دەکات و دەیانخاتە گرتووخانەکان و لە لایەکی‌تریشەوە دەنگی ناڕەزایەتی سەر شەقام کپ دەکات. تا رۆژی ئەمڕۆمان بە هەزاران مرۆڤ بە دەستی رژێمی داگیرکەری ئێرانەوە لە سێدارە دراون. سیستەمی سێدارە سیستەمێکی دژە مرۆڤایەتی و دژی گەنجانە. ئەو سیستەمە لەبنەڕەتدا سەرکوتی گەلانی ناڕازی کردووەتە ئامانج. شکۆ و بەهای مرۆڤ لەلایەن رژێمی داگیرکەری ئێرانەوە هیچ بایەخێکی نییە و بە ئاسانی گیانی مرۆڤەکان دەکێشێت. لەبەردەوامی هەمان سیاسەتدا نەوید ئەفکاری بەدەستی دەوڵەتی گەنج کوژ و ژنکوژی ئێران لەسێدارە درا؛ نەوید ئەفکاری گەنجێک بوو کە لەبەرامبەر زوڵم و زۆری رژێمی داگیرکەری ئێران بێ‌دەنگ نەبووە و سیاسەتی ئەو رژێمەی پەسەند نەکردووە و لەبەرامبەر بەو سیاسەتانەی ئێران بەشداری کارای لەخۆپیشاندانەکانی مانگی گەلاوێژی ٢ ساڵ لەوە پێش دا کردووە و لە بەرامبەر زهنیەتی فاشیزم و دیکتاتۆرییەتی ئێران دەنگی ناڕازی خۆی بەرز کردووە. لە مێژوودا زۆر کەس بۆ ئەوەی ویژدانی مرۆڤایەتی بپارێزن لەبەرامبەر دوژمنی مرۆڤایەتی تێکۆشانیان کردووە و تەنانەت لەو پێناوەدا گیانیان بەخت کردووە. لە مامۆستا فەرزاد و شیرین عەلەمهولی وهاوڕێیانیان هەتا نەوید ئەفکاری، نە یەکمین کەسانێک بوون کە لە سێدارە دراون و بە پێ ئەو زهنیەتی حاکمی دەسەڵاتدارانی ئێران دوایین کەسیش نابن. بەڵام، رژێمی داگیرکەری ئێران پێویستە بە باشی ئەوە بزانێت کە گەلی ئازادیخواز هەر لەکاتی حکومەتی رەزاشا تا دوای شۆڕشێ ١٣٥٧ـیش هەرگیز بە سێدارەدان نەترساون و دەستیان لە تێکۆشان بەرنەداوە و بە لەسێدارەدانی نەوید ئەفکاریش هەرگیز دەست لە تێکۆشان بەرنادەن. ئەمڕۆکە لە ئاستێکی زۆر بەرزدا هێرش لەسەر ژنان، گەنجان و کۆمەڵگاکان دەکرێت؛ بۆیە گەنجان و ژنان بە هەموو هێزیانەوە لەپێناو پاراستنی ئیرادەی ئازادیان هەڵمەتی تێکۆشان بۆ ئازادی لەدژی ئەو رژێم پەرە پێ بدەن.\nبانگەوازی لە سەرجەم گەنجان دەکەین کە ئیدی لە بەرامبەر بەو سیستەمە بێ دەنگ نەمێنن، چون بێ‌دەنگ بوون دوور لە گەوهەری گەنجانە، واتا گەنجان، زوڵم، گوشار و کۆیلەتی پەسەند ناکەن. لەم سۆنگەشەوە پێکهاتەکانی وەک، گەلانی فارس، عەڕەب، بەلوچ، ئازەر، ئەرمەن و کورد پێویستە ئەو زوڵم و زۆردارییە پەسەند نەکەن و بە هەر شێوەیەک ئاستی تێکۆشان بەهێزتر و بەرفراوانتر بکەن؛ چونکە گەنج پێشەنگی کۆمەڵگا، پێشەنگی ژیانی ئازاد و ویژدانی مرۆڤایەتییە.\nوەکوو کەجەرە هێرش‌گەلێک کە لەسەر کۆمەڵگا بەتایبەتی ژنان و گەنجان دەکرێت، پەسەند ناکەین و ئاستی تێکۆشانمان لەدژی داگیرکەری بەهێزتر و بەرفراوانتر دەکەین. دەست پێکردنی کەمپەینی کات، کاتی گریلایەتییە، خاوەندارێتی کردن لە فەلسەفەی گەریلایەتی، گەشانەوەی ویژدانی مرۆڤایەتی و ژیانی ئازادە. گەریلایەتی زوڵم، چەوساندنەوە و دوورخستن لە ویژدانی مرۆڤایەتی پەسەند ناکات. گەریلایەتی لەبەرامبەر سێدارە، کوشتن و هاوسەرگیری لە تەمەنی بچووک‌دا دەوەستێتەوە. گەریلا، پارێزەری دادپەروەری و دیموکراسییە. گەریلا فەلسەفەی ژیانی ئازادە. بۆیە دەبێ سەرجەم گەنجانی ئێران و رۆژهەڵاتی کوردستان لەبەرامبەر ئەو زوڵم و زۆردارییە بێ دەنگ نەمێنن و دەنگی ئازادییان بەرز بکەنەوە و لەبەرامبەر سیستەمی فاشیستی ئێران راپەڕن و روو لە ریزەکانی گریلای ئازادی کوردستان بکەن. چون بە فەلسەفەی گەریلابوونەوە دەتوانن تۆڵەی نەوید ئەفکاری و بە هەزاران گەنجی‌تر لەرژێمی داگیرکەری ئێران و سیاسەتی پەت و سێدارەی رژێم بستێنینەوە. گەنجان لە کوێ دەبێ با ببێ، لە کۆڵانەکان، لە مەکتەبان، لەسەر کار و شەقامەکان‌دا پێویستە لە دژی سێدارەدانی نەوید ئەفکاری و بۆ ئازادی زیندانیانی سیاسی خۆپێشاندان بکەن و ناڕەزایەتی نیشان بدەن. ئێستاکە لە هەر شوێنێک گەنجان لەبەرامبەر ئەو سیستەمە ناڕەزایەتی دەردەبڕن، ئەو خۆڕاگریانە سڵاو دەکەین و داوای پەرەپێدانی و بەردەوامی خۆپێشاندانەکان دەکەین. پێویستە گەنجان هیچ ئاستەنگییەک لەبەرامبەر تێکۆشانیان نەبینن و راپەڕن. ئەوەی کە لە دژی فاشیزم و سێدارە راوەستێت گەنجانن و ئەوەیکە سێدارە و سیستەمی سێدارە هەڵبوەشێنێت خۆڕاگری گەنجانە.


لە ڕێی عوزێم دوو ژنی فلیپینی ڕفێنران\nنیوەڕۆی ئەمڕۆ شەموو، دوایی سێ رۆژ لە ئۆپراسیۆنی هێزە عێراقییەكان لە سنووری پارێزگای دیالە و رێی نێوان هەرێمی كوردستان و بەغدا، جارێكی تر دوو ژنە كرێكاری فلیپینی رفێنران و پۆلیسی و سوپایش ئەو شۆفێرەیان گرتووە كە ژنە كرێكارانەی لەگەڵدا بووە.\nعەلی حەیدەر ئەفسەری هەواڵگری لە پۆلیسی دیالە بۆ "وشە" ئاشكرای كرد، نیوەڕۆی ئەمڕۆ شەموو لە نێوان شارۆكەی خورماتوو و عوزێم لە رێی نزیك سەربازگەی موجاهدینی خەلقی ئێران، كۆمەڵێك چەكداری دەماكدار رێ لە تاكسییەك دەگرن كە چوار ژنی كرێكاری فلیپینی لەگەڵ بووە و لە بەغداوە دەیانباتەوە بۆ هەرێمی كوردستان، لە ئاكامدا دووان لە ژنەكان دەڕفێنن.\nزیاتر گوتی، شۆفێری تاكسییەكە گیراوە و دەركەوتووە دوو ژنەكەی تر هیچ ناسنامە و بەڵگەیەكی فەرمیان پێ نەبووە، تەنیا ئەوە نەبێ گوتوویانە كرێكاری ماڵانن.\nڕوونی كردەوە كە فەرماندەی ئۆپراسیۆنەكانی دیالە كە سەرپەرشتی پۆلیس و سوپا دەكا، خۆی سەرپەرشتی لێكۆڵینەوەەكانی كردووە لەگەڵ شۆفێری تایبەت بەو ژنانە، بۆیە گومان دەكرێت بۆ كاری لەشفرۆشی ئەو ژنانە هێنرابن.\nئەوە لەكاتێكدایە كە لە ماوەی مانگی تەمووزدا لە رێی عوزێم چەندان كەس رفێنراون، بەڵام ئەوە یەكەم حاڵەتی رفاندنی كەسانی بیانییە.


لەسێدارەدان و دۆخی مافی مرۆڤ لە کوردستانی ڕۆژهەڵات/وتووێژی گەورەژووری ڕاوێژ | Roji Kurd ڕۆژی کورد\nHome وتووێژ مافی مرۆڤ لەسێدارەدان و دۆخی مافی مرۆڤ لە کوردستانی ڕۆژهەڵات/وتووێژی گەورەژووری ڕاوێژ\nوتووێژی بەردەستت، یەکێکی تر لە زنجیرە وتووێژەکانی گەورەژووری ڕاوێژ لە ڕایەڵەی تلێگرامە کە ڕێکەوتی ٢٦ و ٢٧ی گەلاوێژی ١٣٩٥ی هەتاوی لەسەر مژاری “لەسێدارەدان و دۆخی مافی مرۆڤ لە کوردستانی ڕۆژهەڵات”، لەگەڵ نیعمەت مەلا، ڕۆژنامەوان و چالاکی مافی مرۆڤ و بە پێشکەشکاریی هەڵمەت مەعرووفی، ئەندامی دەستەی بەڕێوەبەریی ڕاوێژ، ئەنجام دراوە.\nئەم وتووێژە باسێکی چڕە لەسەر مافی مرۆڤ لە کوردستانی ڕۆژهەڵات.\nڕاوێژ: بە گشتی ئێستا دۆخی مافی مرۆڤ لە کوردستانی ڕۆژهەڵات چۆۆنە؟\nنیعمەت مەلا: دۆخی مافی مرۆڤ هەر لە سەرەتای هاتنە سەر کاری دەوڵەتی ئێران لە ساڵی ۱۳۵۷ ـەوە تاکوو ئێستا هەر وەکوو خۆیەتی. ئەوەی کە دەیبینین و لە هەموو هەواڵ و زانیاریەکانی ڕۆژهەڵاتی کوردستان دەستمان دەکەوێ، باس لە گوشار، گرتن و لەسێدارەدانی خەڵکە.\nکورد دەمێکە لە سەرەتایی ترین مافەکانی خۆی بێبەشە و ئەوەی هەموو لایەک دەیزانین. ئەوەی کە بمانهەوێ بە شێوەی ئاماری قسە بکەین و بڵێن ئامارەکانی پێشێلکاریی مافە سەرەتایەکانی نەتەوەی کورد لە ڕۆژهەڵات چۆنە، ئەوە ڕەنگبێ جێگەی باس بێ و هەموو لایەک بە وردبینیەوە برواننە ئەو باسە.\nڕاوێژ: ئێستا جیا لەو کەسانەی کە لە سێدارە دراون، چەند کەسی تر چاوەڕوانی سێدارەیە؟\nنیعمەت مەلا: ماوەیەک بەر لە ئێستا ناوەندی چالاکانی مافی مرۆڤ، ئامارێکی بڵاو کردەوە کە باسی لە چاوەڕوانیی جێبەجێ کرانی حوکمی زیاتر لە ۱۸ بەندکراوی سیاسی و مەدەنی دەکرد. بەڵام بەو حاڵەشەوە ئاماری ڕێک و درووست لەبەردەست دا نیە و ئەوەی هەشە زومێکە کە لەسەر بەندکراوانی سیاسی و مەدەنی کراوە، نەک بەندکراوانی دیکە بە تاوانگەلی جیا جیا.\nئێمە هێشتا ڕێژەی ئەو بەندکراوانەی لەهەمبەر تاوانی مادەهۆشبەرەکان حوکمی سێدارەیان بەسەردا سەپاوە، نازانین. بمانهەوێ و نەمانهەوێ بۆ لابردنی حوکمی سێدارەی کەسەکان دەبێ ناو و زانیاریی ئەوانمان هەبێ، ئێستاکە ڕۆژانە بە بەراورد لەگەڵ ساڵانی ڕابردوو، هەر حەوتوویەک لانیکەم ۵ کەس لە ئێران لە سێدارە دەدرێ. هەر لەم مانگەدا و لە دوو حەووتوودا دیتمان کە زیاتر لە ٤۵ کەس بە تاوانگەلی جیا جیا لەسێدارە دراون. ڕێژەی ئەو لەسیدارانەش نازانرێ کە بە نەهێنی دەکرێ.\nڕاوێژ: ئەو ٢١ کوردەی کە بە تاوانی تووندڕەیی ئایینی و تیرۆر لە دار دران، ئایا بە ڕاستی تاوانیان ئەوە بوو؟\nنیعمەت مەلا: ئێمە ناتوانین بڵێین تاوانەکەیان ئەوە بووە، چونکوو ئەمەیان لەسەر نەسەلمێندراوە. حوکمێک کە دادگاکانی ئێران بەسەر ئەو کەسانەیاندا سەپاندووە، تاوانیش، کاتێک تاوانە کە لەسەر کەسی دەسبەسەرکراو سەلمێندرابێ. زۆربەی ئەو کەسانە لەدادگایەکی کەمتر لە نیو کاتژمێری حوکمیان بۆ دەرکراوە و دادوەر بەسەریدا سەپاندوون.\nدەزگای دادوەری لە ئێران، ڕۆژانە بە چەندین شێوە حوکمی قورس بەسەر تاکەکاندا دەبڕێتەوە بەڵام هەمووجارێکیش بینیوومانە ئەو حوکمانە نایاسایی و لەجێی خۆیدا نەبوونە.\nبۆیە بە بڕوای من ئەو کەسانە ڕەنگبێ بیروباوەڕ و حەزی ئیسلامیان هەبووبێ بەڵام پێم وانیە ئەوان تێرۆریست بووبن یان ئەوەی کە ئەو حوکمەی لەهەمبەر تێرۆر و توندڕەویی ئایینی لەجێی خۆیدا و دروست بێ.\nڕاوێژ: لە سێدارەدانی منداڵان لە ئێران بەردەوامە، ئەوە لە حاڵێکدایە کە ئێران ئەندامی ئەو کۆنوانسیۆنە ناونەتەوەییانەشە، چۆنە ئێران دەتوانێ هەر وا لەسەر لە سێدارەدانی منداڵان و مێرمنداڵان بەردەوام بێ؟\nنیعمەت مەلا: ڕاستە ئێران ۳٠ جاڕنامەی نێونەتەوەیی مافی مرۆڤ، ۵۳ میساقی مافەکانی سیاسی و مەدەنی، ۳۲ میساقی مافەکانی کۆمەلایەتی، کلتووری، ئابووری و ۵٤ کۆنوانسیۆنی مافی منداڵانی قەبووڵ کردووە بەڵام ئەوانە پەیڕەو ناکا.\nدەزگای دادوەریی ئێران، حوکمی سێدارە بەسەر منداڵاندا دادەسەپێنێ بەڵام بە پێی یاساکانی خۆی ئەو هەڵسووکەتانە لەگەڵ ئەوان دەکا و لەسێدارەیان دەدا. واتە ئێران وەکوو وڵاتانی دیکە یاسای نێوخۆیی خۆی لە سەرووی یاسایی نێونەتەوەیی دەبینێ و بە شێوەیەکی زۆر توندیش هەڵسووکەوت دەکا. هەرچەند هەموولایەک دەزانین نەتەوەیەکگرتووەکان، کۆمیساریای بەرزی مافی مرۆڤ و هەموو ناوەندەکانی دیکە دژ بەو لە سێدارانەن بەڵام تاکوو هەوڵێکی جدی نەدرێ، ئێران پەیرەوی ئەو کۆنوانسیون و جارنامانە ناکا.\nڕاوێژ: ئەو ماوەیە چەند کچی کورد دەستبەسەر کران و سەحەر فەیزی یەکێک لەوانە کە تا ئێستاش بێ سەروشوێنە، ترووسکە وەیسیش هەروەها، زانیاریتتان لەسەریان چیە؟\nنیعمەت مەلا: زانیارییەکان ئەوانەن کە هەموولایەک دەیبینین. دەسەڵات ئەمجارە گرتنەکانی نەک هەر تروسکە و سەحەر بەڵکوو زۆر کەسی دیکەشی دەست پێکردووە. لەچالاکانی مافەکانی مرۆڤەوە بگرە کە وەبەر ئەو شەپۆلانە کەوتوون تاکوو زۆر کەسی دیکە.\nگرفتی سەرەکی بیدەنگی بنەمالەکانە. هەمیشە باسم لەوە کردووە کە تاوانباری بێسەروشوێنیی ئەوانە، زیاتر لە ئەستۆی ئێمە و بنەماڵەکانیانە. بنەماڵە بە یەک وتووێژ، هەڕەشەیەکی لێدەکرێ و دەکشێتەوە و سوور نیە لەسەر بەدواداچوونی دۆسیەی کەسەکانیان و دەترسێن ئەگەر قسەیان لەسەر بکەن ئەوە کێشەیان بۆ ساز بێ، بەڵام بەداخەوە ئەوەمان باش لەنێوخۆماندا نەگونجاندووە کە بە بێدەنگ بوونی خۆمان ئەوان هیچ هەوڵێک بۆ ئازادیی ئەو کەسانە نادن و بگرە لەبێدەنگیی ئەواندا زۆرتر ئەوان ڕادەگرن و گوشاریان زیاتر لەسەر دەبێ.\nگرتنی دوو کەس لە شارەکانی خۆیان زۆر بە ئاسانی دەکرێ و ڕاگواستنیشیان ئاسانتر، بەڵام کاتێک بنەماڵە و ناوەندەکان بیدەنگن، عادەتەن دەزگای دادوەری باشتر دەتوانێ پەرە بە کارەکانی خۆی بدات و بیانگوازێتەوە شوێنگەلی دوورەدەست.\nلەوانەیە ئێستا لە قەرچەک بن یان هەروا لە دەستبەسەریی ئیدارەی ئیتلاعاتدا، ئەگەر گوشارێک بخرێتە سەر دەزگای قەزایی، لەماوەی کەمتر لە دوو ڕۆژدا ناچار دەبن ڕابگەینن کە لە کام شوێنن.\nڕاوێژ: هۆکاری پەرەسەندی دەستبەسەرکرانی کچانی کورد لە چیدا دەبینن؟\nنیعمەت مەلا: ئێمە ناتوانین باس هەر لە کچان و ژنان بکەین. هەموو لایەکمان باش دەزانین کە ئێستاکە چینی لاو و تازە پێگەیشتوویی ڕۆژهەڵاتی کوردستان، تینووی زانیارییەو بەدواداچوون بۆ داهاتووی خۆی دەکا، کرانەوەی فەزای دیدی لاوان وایکردووە کە کچانیش لەگۆڕەپانی ئەو هەوڵانە، لە کوڕان کەمتر نەبن.\nگرتنی کچان لەو هەلوومەرجەدا بە بڕوای من دەگەڕێتەوە بۆ هەڵسوورانی ئەوان و بەپێی پێشینە و ڕابردووی کورد و ئەو هەوڵانەی لەم دواییانەدا لە گشت کوردستان دیتمان، ئەوە دەسەلمێنێ کە حاکمیەتی زاڵ بەسەر ڕۆژهەڵاتی کوردستان ترسی زیاترە لە جاران.\nڕاوێژ: دیسان له سه ڕ ئێعدامه کان، ئایا دادگاکان به شێوەێیکی عادڵانه بەڕێوه دەچن؟ ئایا ڕاسته زۆربەیان بێ ئاماده بوونی پارێزەر و له ماوەی چەند خولەک دا سزاده درێن؟\nنیعمەت مەلا: ئەوەی کە بڵێین دادگاکان عادڵانە بوونە، بەبڕوای خۆم ئەمە هەڵەیە. ئێمە دیتوومانە کە لەچەند دەیەی ڕابردوودا زۆر کەسی بێتاوان نەک هەر خراوتە بەندیخانە بەڵکوو بگرە لەسێدارەش دراوە. زۆربەی لایەنەلان داوا دەکەن حوکمی سێدارە لە دەزگای قەزایی ئێران هەڵوەشێتەوە و تەنانەت لەسەر جەریانی لەسێدارەدرانی ئەم دواینە لە ڕۆژهەڵاتی کوردستان، داوای کومیتەی هەلسەنگاندنی ڕاستیەکانیان کردووە.\nپێم وانیە دادگایی ئەو کەسانە هەروەک شەهرام ئەحمەدی یەکێ لەو کەسانەی لەسێدارە درابوو لەگرتەیەکی ویدیۆییدا خۆشی ئاماژە بەوە دەکا کە لە چەند خولەکدا و بەبێ بوونی پاریزەر حوکمی لەسێدارەدانی بەسەردا سەپاووە. بۆیە بیگوومان دەزگای قەزایی لە ۱٠٠ پەروەندە لانی کەم بۆ ۲ دۆسیەدادگایەکی ئەوتۆی پێکهێناوە. ئەگەر کەسی گیراو، کوردیش بێ ئیدی ئەوە هەر دادگای نەبووە و بەس بۆ پێدانی حوکم بانگ کراوەتە بەناو دادگایەک.\nڕاوێژ: هۆکاری ئه وه ی که کۆماری ئیسلامی هیچ کات ئاماری ڕاسته قینه ی له سێداره دانه کان ناخاته به ڕده م بیر وڕای گشتی و ته نانه ت ته ڕمه کانیشیان ڕاده ستی بنه ماڵه کانیان ناکاته وه چییه؟\nنیعمەت مەلا: ئەوەی هەموولایەک دەزانین و ئاشکرایە، ڕێژەی لەسێدارەدرانەکان لە ئێران و لە دیدی وڵاتان کیشە دەنێتەوە. دوای دۆسیەی هەستەیی ئێران لەنێو کۆمەگای نێو نەتەویی، ئێستا پەروەندەی مافی مرۆڤی ئێران لەژێر چاوەدێری دایە. ئەگەر دەوڵەتی ئێران و دەزگای قەزایی ئاماری ڕێک و درووست بڵاو بکاتەوە پێموایە دەخرێتە پەراوێز و یەکجار زۆر لەپەراوێز دەمێنێتەوە. کێشەی سەرەکی ئێران دیدی دنیایە لە هەمبەر ئەو وڵاتەوە، بۆیە نابێ زۆر شت بکا و ناتوانێ بە ئاشکرا دەست بکا بە کۆمەڵکووژی و زۆر شتی دیکە.\nڕاوێژ: بەر لە باسی مافی مرۆڤ لە کوردستانی ڕۆژهەڵات حەزم کرد پرسیارێکی تر بکەم، بنکە و ماڵپەڕی مافی مرۆڤ لە کوردستانی ڕٶژهەڵات و لە دەرەوەش زۆرن، بەڵام دیسانیش دەنگی کورد و زیندانیان و سێدارەکان کەم دەگاتە گوێی دونیا و ڕەنگدانەوەی کەمە، بەڕای ئێوە هۆکارەکان چین؟\nنیعمەت مەلا: هەروەک ئاگادارین، ناوەندەکان زۆرن، بەڵام ئەوەی کە بڵێین لەنیوخۆ کار دەکەن، تەنیا ڕێکخراوی مافی مرۆڤی کوردستان کە بەرپرسەکەی بەرێز کەبودوەندە، لەنێوخۆیە و هەروەک هەموومان دەزانین بەرێزیان هەر لەهەمبەر هەولەکانیانەوە بۆ دۆخی مافی مرۆڤ لە بەندیخانە، کە گوشار لەسەر ئەە ڕێکخراوەیە زۆرە. ئەوانەی دەرەوەی وڵاتیش لەبەر دوەری لە ڕۆژهەڵات دەست پێڕاگەیشتوویی تەواویان بە زانیاریەکان نیە. من هەمیشە خەتاکەیم زیاتر لە کەم کاری خۆمان جا دوایە بنەماڵەی بەندکراوان زانیووە، وەکی پێویست ناوەندەکان پشتی یەکتر ناگرن و لایەنەکانیش بەوشێوەیە کە هەیە پاڵپشتیان ناکەن، یان لەبەر ئەوەی ئەم ڕێکخراوە سەر بەو حیزبە یان ئەو ناوەندە سەر بە فڵان لایەنەیە کێشەی خستۆتە نێوان هەمووان، بەو حاڵەشەوە ئەوانەش کە بێ لایەنن ناتوانن لەبەر نەبوونی پالپشتی خەڵک و لایەنەکان کارێک بکەن.\nچالاکوانانی سەربەخۆیی خواز کە لەنێو ناوەندێکی سەربەخۆدا لە دەوری یەکتر کۆ دەبنەوە و کار دەکەن، لەبەر نەبوونی پشتیوانە و پاڵپشتی باش ناتوانن بەو شێوەیە کە هەیە و دەبێ کار بکەن. بنەمالەی بەندکراوەکان و لەهێندێک حالەتیشدا بەندیەکان لەبەر ئەوەی کە بێدەنگی هەڵدەبژێرن ناتوانین یارمەتیەکیان پێ بکەین و هەولیان بۆ بدەین.\nڕاوێژ: دەچمە سەر باسی کۆڵبەر، بەر لە باس لە دۆخیان حەز دەکەم، بعۆمان باس بکەن، کۆڵبەر کێیە؟ تاوانەکەی چیە کە وا بەو تاوانە دەکوژرێ؟\nنیعمەت مەلا: کۆڵبەر بەو کەسانە دەڵێن کە لەسەر سنوورەکان، لەبەر دۆخی نالەباری ژیان، نەبوونی شوێن گەلی پیشەیی و هەروەها دۆخی ئابووری شارەکانی سەر سنوور و بەتایبەت کوردستان، ناچارن ڕوو دەکەنە ئەوەی کە لەسەر سنوورەکان و بە شێوەی نایاسایی و بە هەڵگرتنی باری زۆر جا چ بە چوارپێی وەکوو ئەسپ یان هێستر، یان بە ماشێن و لە ڕووی ناچاریەوە تەنانەت لە نەبوونی ئەوانەدا بە کۆڵ بارەبەری دەکەن بۆ کەسانێک کە خاوەن باری شتومەکن.\nسرووشتیە لەبەر نایاسایی بوونی ئەم کارە و ڕێگەی دژواری سەرسنوورەکان، زۆرجاران هەواڵی ناخۆش لەهەمبەر ئەوانەوە دەبیسین، کە بەداخەوە لەبەر پەیڕەو نەکردنی ئەو یاسایانەی کە لە یاساکانی ئێراندا هاتووە، هێزەکانی سەر سنوور دەست دەکەن بە کوشتنی کۆلبەران یان لەنێوبردن و تەنانەت دەستبەسەر داگرتنی ماشێن و تەنانەت کوشتنی چوارپێی ئەوان.\nڕاوێژ: ئایا بە سەرنجدان بەوەی کە کۆڵبەرەکان لە سنوورەکان دەرباز دەبن و گومرک نادەن، دەکرێ لە دونیای دەرەوە و لە ئاستی جیهانیدا کورد وەک زۆرداریی ڕژیم کەڵکی لێوەربگرێ؟\nنیعمەت مەلا: وایە ئەوە دروستە کە نایاسیاییە و گومروک نادەن بەڵام هەموومان دەزانین ئەوان خاوەن بار نین، بۆیە ئەوە ئەوان نین کە دەبێ گومرک بدە، لەو حاڵەتەدا دەوڵەت تاوانبارە. دەوڵەت بەپێی یاساکانی نێو نەتەوەیی دەبێ ئاستی ژیانی خەڵک بباتە سەرێ تاکوو ئەوان ناچار نەبن ڕوو بکەنە ئەو کارە.\nکوشتنی کۆڵبەران نایاساییە و چالاکانی نێونەتەوەیی دەتوانن دەوڵەتی ئێران تاوانبار بکەن و لەهەمبەر کوشتنی ئەو خەڵکە بێدەنگ نەبن.\nڕاوێژ: لە وڵامی پرسیاری باستان لە نەبوونی پاڵپشتی کرد، هاوڕاتانم ڕاست وایە، بابەتێکی تر هەیە ئەویش بڵاو بوونەوەی هەواڵی ناڕاستە کە هەندێ جار لە هەندێ یان هەموو ماڵپەڕەکان بڵاو دەبێتەوە هۆکار چیە؟ ئایا وەک دەڵێن پیلانی ڕژیمە؟\nنیعمەت مەلا: نابێ بڵێین هەر ئێران تاوانبارە، زۆرجاران خۆشمان تاوانبارین. چاولێدەکەین و دەبینین بۆ دانی زانیاری بە خەڵک خەریکین کێبڕکێ لەگەڵ یەکتر دەکەین، کەچی لە چەند و چۆنی، ڕاست و هەڵە بوونی هەواڵەکەمان تا ئاستی دڵنیابوونی خۆشمان ناکۆڵینەوە.\nکار لەچوارچێوەی مافی مرۆڤدا و گەیاندی ئەو زانیاریانە بە ناوەندەکانی سەرەکی چاوەدێر لەسەر دۆخی مافی مرۆڤ لەسەر خێرایی و کێبڕکێکردن لەگەڵ یەکتری نیە. ئەوان لە ڕاست و دروستی دەکۆڵنەوە، یەکجار هەلەیەک بکەی، ئیتر جێی خۆت ناگریەوە. ئەوەی کە پلانی ڕژیم بێ، ئەوەش جێی ڕاوەستە لەسەرکردنە، ئێران زۆرجاران ئاماری ناتەواو بڵاو دەکاتەوە، هەواڵی ناراست بڵاو دەکاتەوە بەڵام نابێ ئەگەر کار لەسەر دۆخی مافی مرۆڤ دەکەین، بە پەلە پەل کار بکەین و هەواڵ و زانیاری نادروست بلاو کەینەوە.\nلە بواری مافی مرۆڤدا، چۆنیەتی زانیاری و سەرچاوەی زانیاری گرینگترین شتە بەلای منەوە.\nڕاوێژ: حەز دەکەم پرسیارەکان لەو دۆخە ببەمە دەر چون وابزانم بۆ زۆربەمان ئاشنایە. پرسیار ئەوەیە خەڵکی ناوخۆ چۆن دەتوانن لە هەمبەر ئەو کردەوانە بوەستنەوە بەتایبەتی ئەوانەی کە درووشمی دژی خەباتی چەکداری و وەرگرتنی مافی کورد لە چوارچێوەی یاسای ئێران و پارلماندا دەدەن؟\nنیعمەت مەلا: ئەوەیکە ئەو لایەنانە چ دروشمێک دەدەن گرینگ نیە، ئەوە گرینگە کە چەندە ئەوە دروشمە جێبەجێ دەکەن. من ناتوانم بڵێم ئەو دروشمە باشە یان ئەو دروشمە هەڵەیە، من چالاکوانێکی مافەکانی مرۆڤم و ڕۆڵی من لە داکۆکی کردن لە مافەکانی مرۆڤە نەک دروشم دان و وتارگەلی سیاسی.\nپێشێلکردنی یاساکانی ئێران لەسەر دەستی بەرپرسان، خۆی تاوانە و پارلەمانیش وەکوو ناوەندی دانان و گۆڕینی یاساکان دەناسرێ، هەوڵەکان لە پارلەمانەوە دەست پێ دەکەن،بەڵام پرسیار لێرەدا ئەوەیە ئاخۆ تا چەند توانای ئەو کارەمان هەیە کە بتوانین لەو ڕێگەیەووە داکۆکی لە مافەکانی خۆمان بکەین؟ دەتوانین دەسکەوتێک هەبێ؟\nکاری یاسا یاسا دانەرەکان و یاسا زانەکان دەیزانن کە بە درووشم و قسە قەت هیچ شتێک بەلای ئەوانەوە جێبەجێ ناکا. خەڵک خۆیان دەتوانن بە وستی خۆیان و دەربڕینی نارەزایەتی گشتگیر، ئالووگۆر لەنێو وڵاتدا پێک بێنن. چالاکی مەدەنی، لەنێو ئێراندا هەڵگری ڕێرەوی خۆیەتی کە بەهاکەی لە شەڕی چەکداری کەمتر نیە و بە بڕوای من بە درووشم جیبەجێ نابێ.\nڕاوێژ: کوردانی دەرەوە چی؟ ئەوان چەند بە خەمسارد و کەمتەرخەم دەزانن لەمبارەوە؟ بەڕاستی ناتوانن وەک هەڵمەتێک کە بۆ بەڕێز کەبوودوەند بەڕێوە چوو بۆ ئەم کارانەش بیکەن؟\nنیعمەت مەلا: بەداخەوە ئێمە هیشتا نەمانتوانیوە لەبەر نەبوونی کۆدەنگی لەنێوخۆماندا، لە دەرەووەی وڵاتیش هەوڵێک بۆ چارەسەری پرسی مافی مرۆڤ لە کوردستان و لە ۆژهەڵاتی کوردستان بەتایبەت بدەین.\nباسی بەریز کەبودوەند بەهایەک بوو کە بەڕێزیان بۆ کارێک کە کردیان وەدەست کەوت. ئەوەش کە دیتمان لایەنەکانی دەروەی وڵات و کوردانی دەروەی وڵاتی هێنایە سەرخەت، هەوڵێک بوو کە بەڕێز کەبودوەند خەریک بوو لەو ڕێگەیەدا گیانی لەدەست بدا. من هەست دەکەم لەسەر پرسی مافی مرۆڤ کە ئیستا تاقە فایلی ماوەتەوەی جێی ناکۆکی ئێران و وڵاتانی دیکەیە، کوردان و بەتایبەت کوردانی دەرەوەی کوردستان نەیانتوانیوە وەکی پێویست کار یان هەوڵێک بدەن. نموونەی بەرچاو بێکەسی ۸ کەسی تازە لاوی بێ ئیقامە بوو کە لە برلین بە تەنێ بوون لە حالێکدا کوردانی نەک دەرەوەی وڵات بەڵکوو تەنانەت هەر شاری برلین زیاتر لە ۲ هەزار کەس بوو. ئەوە جێگەی پرسیارە کوردانی دەرەوە چەند گرینگی بە وڵاتەکەیان دەدەن.\nڕاوێژ: جیا لە سێدارە و بەندکردن یەکێک لە کارەکانی ڕژیم یاری کردنە بە هەست و دەروونی بنەماڵەکان، بۆ نموونە کەسەکە لە دار دراوە بەڵام دەڵێن لەدار نەدراوە، نموونەی هەرە دوور لەداردانی محەممەد عەبدووڵاهیە، مەبەستی پشت پەردەی ئەو کارانە چیە؟\nنیعمەت مەلا: ئێران ناتوانێ بە ئاشکرا ڕێژەی لەسێدارەدانەکان بەرێتە سەر، چونکوو کۆمەڵگەی نێونەوەیی لێی قەبووڵ ناکا. ئەو یاری کردنە وەکوو چاوترساندی خەڵکی دیکە دێتە ئەژمارە، لەو ڕیگەیە دەیانهەوێ زیاتر بنەمالەکان لەبیدەنگیدا بهێڵنەوە، ڕێگەی دەرچوونی زانیاریەکان و گەیشتی ئاماری ڕاست و دروست بە ناوەندەکانی پێوەندیدار بگرن.\nڕاوێژ: فەرمووتان کە پرسی مافی مرۆڤ کە ئیستا تاقە فایلی ماوەتەوەی جێی ناکۆکی ئێران و وڵاتانی دیکەیە، بەڵام پێتوان وا نیە ئێران زۆر بێ ترس و شەرم، خەڵک دەگرێ و لە دار دەدا و ئەشکەنجە دەکا و دونیای دەرەوەش بێدەنگە؟ بۆ نموونە دوایین ڕاپۆرتی مافی مرۆڤی بریتانیا هەر ئاماژەی بە کەمینەکان لە ئێران نەدابوو کە عەرەبەکانی ئەهواز وەدەنگ هاتن، یان ئەمریکا زۆر بە ساناییی و بێ لەبەر چاوگرتنی پرسی مافی مرۆڤ، بەرجامی واژۆ کرد. پێتان وانیە پرسی مافی مرۆڤ لە جیهاندا، وەرەقێکە لە کایەی سیاسیەکاندا؟\nنیعمەت مەلا: ڕاستە کە چەندین ڕاپۆرت لەو ساڵانەی دوایی بڵاو بۆتەوە کە جێگەی وەستە لەسەر کردن و گومان و پڕ لە هەڵە بوون بەڵام بە بڕوای من پرسی مافی مرۆڤ نەک هەر وەرەقەیەک نیە، بەڵکوو یەکێکە لە فاکتەرەکانی پێشگرتن بە ئێران.\nوتمان کە نەبوونی پێگەیەکی جێگەی بڕوا و پالپشتی لێکردنی تەنانەت ئەو پێگەیەش کە جێگەی بڕوایە، نەدانی زانیاری تێر و تەسەل بە کۆمەڵگای دەرەوە خۆی کاریگەری هەیە. ئێستا دەرفەتە بۆ چالاکانی مافی مرۆڤ، داکۆکیکارانی مافی مرۆڤ و گشت ئەو کەسانەی لەو چوارچێوەیەدا کاردەکەن، با بێن فایلی قارنێ، قەڵاتان و سنە، کوشتن و لەسێدارەدانەکانی دەیەی ٦٠، زیندوو کەنەوە و هەر بەو فایلانە، ئێران گەورەترین کۆمەڵکوژی کردووە کە دەبێ وڵامدەر بێ.\nئێمە دەبێ هەوڵێک بدەین تاکوو چاوەروانی وڵامێک بین. ئیمە خۆمان بمانهەوێ و نەمانهەوێ ناتوانین حاشا لەوە بکەین کە تاکوو ئێستا نەمانتوانیووە وەک پێویست یەکێ لەو فایلانە زیندوو بکەینەوە و بەگوێی دنیای بگەیێنین، کە کارێکیش کرا، کەم کاری ئێمە دیار دەکەوی و دەڵێین ڕاپۆرتەکە هەڵەیە.\nڕاوێژ: پێتان وا هەیە، ئێران بە دزی و شاراوەییش خەڵکانێکی لە سێدارە داوە؟\nنیعمەت مەلا: بەڵێ و بێگومان هەیە. ئێمە ئاماری ئەو کەسانەمان هەر کە بەئاشکرا دەسبەسەر دەکرێن و لەسێدارە دەدرێن بەڵام زۆر بنەماڵە لە ڕۆژهەڵات هەن کە هەروا منداڵەکانیان دیار نیە. بنەمالە هەیە لە ساڵی ۱۳۷۱ تاکوو ئێستا کوڕێکیان گیراوە و دیار نیە کە ماوە یان لەسێدارە دراوە.\nڕاوێژ: زۆمان ماندوو کردن بەڵام وەک دوایین پرسیار، زانیارییەکانتان وەک ڕۆژنامەوان و چالاکی مافی مرۆڤی کورد، لەمەڕ لە سێدارەدانی ژنان لە ئێران و کوردستان چیە؟\nنیعمەت مەلا:: زۆر کەمن، ئەوەش کە هەیە بەبێدەنگی دەکرێ.\nئاماری ڕێک و درووست نیە و بۆ وڵامێکی کورت دەتوانین بڵێین لەهەر ۱٠ بەندکراو ۲ دانەیان ژن و لەهەر مانگدا زیاتر لە ۵ ژن بە ئاشکرا لەسێدارە دەدرێن بەڵام ئێمە ئەوانە دەبنین کە بە ئاشکرا دەکرێ و خەبەرمان لێی هەیە. بەدواداچوونی ئەوەی کە چەند ژنی کورد لەبەندیخانە هەن یان لەسێدارە دراون لەبەر کلتووری کوردەواری ئیمە زۆر ئەستەمە.\nڕاوێژ: ئەوەندەی من وەک خۆم ئاگادار بم ماوەی نزیک ٢ ساڵە جەنات لەسەر تیرۆرەکانی کۆماری ئیسلامی بە جیددی کار دەکەن، دەستکەوتەکانتان چی ىووە؟ دەکرێ لەمەڕ تیرۆری دژبەران لە لایەن کۆماری ئیسلامییەوە باسمان بۆ بکەن؟ بەتایبەتی کە ئەمڕۆژانە باسی لە سێدارەدانەکانی ١٣٦٧ گەرمە؟\nنیعمەت مەلا: ڕاستە من ماوەی ۲ سالە ئەوەم وە ئەستۆ گرتووە. لە هەنووکەدا دوو بەش لە فایلی تێرۆرەکان هەن، یەکیان ئەوانەن کە لەنێوخۆی وڵات تێرۆر کراون، یەکیش ئەوانەن کە لە دەروەی وڵات کراون.\nدەوڵەتی ئێران دەمێکە ئەو شێوە کارەی گرتۆتە بەر و هەموولایەک کەم و زۆر ئاگاداری ئەوە هەین. ڕێژەی تێرۆرەکان لە تورکیە یەکجار زۆرە. لەباشوور لە ناوچەی سلێمانی و گەرمیانیش ئاماری زیاتر لە ۱٠٠ کەس هەیە کە زۆربەی دۆسیەکان بە دەرەنجام نەگەیشتوون یان ئەوەی کە لەلایەن حکومەت هەرێمەوە بێدەنگەی لێ کراوە.\nلە تورکیە خەڵکێکی زۆر تێرۆر کراو چ کورد و چ غەیرە کورد کە بەداخەوو تاکوو ئێستا نەتوانراوە تەنانەت پەروەندەی یەک لەو کەسانە بە دەرەنجام بگا. لە ئوروپاش هەروەتر، گەورەترین پەروەندەی تێرۆری کەسایەتی کورد، د. قاسملوو هێشتا بەدەرەنجام نەگەیشتوو. ئیستاش لەم دۆخەدا کە ئوروپا لە قەیرانی پەنابەراندا نوقم بووە، ئەگەری هەرجۆرە هەڵسووکەوتێکی لەو شێوە هەیە.\nبۆ فایلی لەسێدارەدانەکانی ساڵی ۱۳٦۷ و بگرە دەیەی ٦٠ زۆر بە ئاشکرا دەبێ باس لەوە بکەین کە باس تەنیا لە یەک ساڵ کراوە.\nئاماری لەسێدارەدراوانی دێموکرات لە ساڵی ۱۳۵۸ تاکوو ۱۳۷۵ زیاتر لە ۱٤٠٠ کەسە، ئاماری لەسێدارەدراوانی کۆمەڵە زیاتر لە ۱٤٠٠ کەسە کە ناو و زانیاریا هەیە. ئەدی ئەو کەسانەی بێ لایەن بوون و لەسێدارە دراون، لە یەک ساڵدا و لە سەرەتاکانی ئینقلاب و تەنیا بە بڕیاری حەسنی و لە شاری سەقز و لە یەک مانگدا زیاتر لە ۱٠٠ کەس لەسێدارە دراون.\nPrevious articleشەوی ڕابردوو لە باژێڕی “وان” بۆمبێک تەقیەوە\nNext articleڕۆژه‌ڤ : پرسی کۆمەڵناسیی ئابووری و کاریگەریی ئابووری لەسەر کۆمەڵگا


We need your donation to achieve updated and faster technology for our services, to establish and promote the Kurdipedia organization and the hiring of dedicated staff to increase and improve the content, design and daily operation of our website. | 📕 LibraryThe Biggest Kurdish Digital Library - (10,771) books | |\n📊 Articles 371,866 | Images 58,128 | Books 10,771 | Related files 40,178 | 📼 Video 165 | 🗄 Sources 14,034 |\n◄ Result: Found 112, page 1 of 12 Items per page: 🗐 1 🗐 5 🗐 10\n📅 21-12-2019 - بەستنی کۆنگرەی 4ەمی یەکێتیی نیشتمانیی کوردستان ℹ | 🏷 Group: Dates & Events | Articles language: 🏳 کوردیی ناوەڕاست\nكۆنگرەی چوارەمی یەكێتیی نیشتمانیی كوردستان\n#جەعفەر شێخ مستەفا\n#دلێر سەید مەجید\n- بەبۆنەی 41 ساڵەی کۆمەڵکوژیی مەڕاش، چالاکییەکی یادکردنەوە بەڕێوەچوو. سەدان کەس لە گۆڕەپانی نەخۆشخانە لە گەڕەکی یۆرک سەلیمس مەڕاش کۆبوونەوە، یادی شەهیدانی کۆمەڵکوژی کرایەوە و هەتا جەمخانەی ئەرنلەران بە رێپێوان چوون. نوێنەرانی کۆمەڵە و فیدراسیۆنەکانی عەلەویان، پەرلەمانتەرانی هەدەپەهەدەپە زەینەل ئوزەن، کەمال پەکۆز و سەمرا گوزەلیش بەشداری چالاکی یادکردنەوەکە بوون.\n- کۆنگرەی چوارەمی یەکێتیی نیشتمانیی کوردستانیەکێتیی نیشتمانیی کوردستان بەبەشدارییی زۆرتر لە هەزار ئەندام لە شاری سلێمانیسلێمانی بەڕێوەدەچێت. لەم کۆنگرەیەدا 121 ئەندامی ئەنجوومەن هەڵدەبژێردرێت.\n- کۆسرەت رەسوڵ عەلیکۆسرەت رەسوڵ عەلی، لە کۆنگرەی چوارەمی یەکێتی نیشتمانی کوردستان، بە سەرۆکی ئەنجومەنی باڵای سیاسی ئه و حزبە هەڵبژێردرا. هاوکات هێرۆ ئیبراهیم ئەحمەدهێرۆ ئیبراهیم ئەحمەد، مەلا بەختیارمەلا بەختیار، قادرحەمەجان و جەعفەر شێخ مستەفاجەعفەر شێخ مستەفا و عیماد ئەحمەدعیماد ئەحمەد و عومەر فەتاحعومەر فەتاح و ئەرسەلان بایزئەرسەلان بایز و دلێر سەید مەجیددلێر سەید مەجید ئەندامن لەو ئەنجوومەنەدا تێیدا.\nکۆنگرەی چوارەمی یەکێتیی نیشتمانیی کوردستان\n- کارەکانی رۆژی یەکەمی کۆنگرەی یەکێتی بە دەستنیشانکردنی هەریەک لە بەرهەم ئەحمەد ساڵحبەرهەم ئەحمەد ساڵح، قوباد تاڵەبانیقوباد تاڵەبانی و رێواز فایەقرێواز فایەق، بۆ سەرکردایەتی حزبەکە کۆتایی هات.\n- مەلا یاسین وتەبێژی کۆنگرەی چوارەمی یەکێتیی نیشتمانیی کوردستان رایگەیاند: یەکێتی دەتوانێت بەسەرکەوتوویی کۆنگرەی خۆی ببەستێت و بەفۆرمێکی نوێوە دێتەوە مەیدانی کوردایەتی. وتیشی: سەرکردایەتییەکی بەهێز لەناو یەکێتییەکی بەهێزدا بارودۆخەکان باشتر دەکات و ئاشتی و ئارامی مسۆگەر دەکات. هەر لەکۆنگرەکەدا مەلا یاسین ئاماژەی بەوەشدا، لەکۆنگرەکەدا هیچ بڕیارێکی مەرکەزی نەدرا و بڕیارەکان بە دەنگدان دەرچوون.\n- لە چوارچێوەی هەڵمەتی بایکۆتکردنی کەلوپەلی تورکیدا ژنانی گەنج لە ناوچەی رانیەرانیەی سلێمانیی لە ژمارەیەک کۆڵان پۆستەری بایکۆتیان هەڵواسی. لە سەر پۆستەرەکان ناوی هەموو کۆمپانیا و مارکەی دەوڵەتی تورکی داگیرکەر نووسراون بۆ ئەوەی گەل کەلوپەل و خواردەمەنیەکانیان بایکۆت بکەن.ژنانی گەنج پۆستەرەکانیان لە زۆر دەڤەری شارەکە هەڵواسی.\n- لە کۆمەڵگای شاوێسی شاری هەولێرهەولێر برایەک هەستاوە بەکوشتنی براکەی خۆی کە هۆکارەکەی کێشەی کۆمەڵایەتی بووە.\n- بەهۆی ئاژاوەی نێو یاریگەکان فیدراسیۆنی تۆپی پێی کوردستان سەرجەم چالاکییەکانی بۆ کاتێکی نادیار راگرت، خولەکە دەست پێناکاتەوە تاوەکوو سەرجەم یانەکان بەڵێنی سەلامەتی یاریزانان و هاندەران و ناوبژیوانان نەدەن.\n- وەزارەتی رۆشنبیریوەزارەتی رۆشنبیری و لاوانی هەرێمی کوردستان مەراسیمێکی بۆ شەوی یەڵداشەوی یەڵدا رێکخست. لە مەرایسمەکەدا 200 کەس بەشداربوون و چەندین شیعر و گۆرانییەک پێشکێشکران. دواتر خەڵاتی رێزلێنان بەخشرایە چەند هونەرمەند و شاعیرێک. \n- هێرشەکانی دەوڵەتی تورکی داگیرکەر بۆ سەر ناوچەکە بەردەوامەو بەم چورچێوەیەدا گوندی سەیدای سەر بە ناوچەی عەین عیسای بۆردومان کرد و لە ئەنجامدا 3 کەسی مەدەنی بریندار بوو.\n- سەدان هاوڵاتی دانیشتووی ناوچەی عەفرینعەفرین، تەرمی هەردوو شەهید بەناوەکانی (رەمەزان عەفرین- جوان عەفرین) و (ئیبراهیم ئەحمەد- جوودی چیا) کە لە 18 کانونی یەکەم لە قۆناغی دووەمی بەرخۆدانی سەردەم شەهید ببوون، لەبەردەم نەخۆشخانەی ئاڤرین-ی ناوچەی فافین-ی کانتۆنی شەهبا وەرگیران و بە کاروانێک بەرەو گۆرستان بەڕێکران.\n- باری ناوخۆییی ئێڕاقی عەرەبی خراپتر دەبێت و شەوی رابردوو لە ناسریە چەندین بارەگای حیزبی سووتێندران.\n- دۆناڵد ترامپ پێشنیارنامەی بودجەی 2020ی وڵاتەکەی واژۆکرد. لەو پێشنیارنامەیەدا دەوڵەتی تورک لە بەرنامەی بەرهەمهێنانی فڕۆکەکانی 'ئێف-35' دەرکراوە، جگە لەوەش لە پیشنیارنامەکەدا چەند سزایەکی دیکەش بەسەر دەوڵەتی تورکدا سەپێنراوە.\n 📡 Website | 🏳 کوردیی ناوەڕاست | ماڵپەری ئەی ئێن ئێف نیوز - 21-12-2019\n 📡 Website | 🏳 کوردیی ناوەڕاست | ماڵپەری دواڕۆژ - 21-12-2019\n 📡 Website | 🏳 کوردیی ناوەڕاست | ماڵپەری کوردستان 24 - 21-12-2019\n 📡 Website | 🏳 کوردیی ناوەڕاست | ماڵپەری پوک میدیا - 21-12-2019\n 📡 Website | 🏳 کوردیی ناوەڕاست | ماڵپەری رووداو - 21-12-2019\n🏙 Cities ⚪ Rania\n🏙 Cities ⚪ Sulaimaniyah\n🏟 Party BDP\n🏟 Party Patriotic Union of Kurdistan\n➕ Added by (Hawrê Baxewan) on Nov 1 2019 6:58PM\n👌 This article has been reviewed and released by (Ziryan Serçinarî) on Dec 16 2019 5:59PM\n✍ This item recently updated by (Hawrê Baxewan) on: Dec 22 2019 12:07PM\n👁 This item has been viewed 85,700 times\n📷 Photo file 1.0.2 50 KB Dec 20 2019 9:32PM Hawrê Baxewan\n📷 Photo file 1.0.1 62 KB Dec 16 2019 11:06AM Hawrê Baxewan\n1. 👁 ئێش و ئازار کاتێک دەگوازرێتەوە بۆ هێز، واتادار دەبێت؛ سەردێڕی ڕاگەیەندراوی کەژەکە\n2. 👁 پێنی کورد داوای ئازادکردنی چالاکوانانی کرماشان دەکات\n3. 👁 وەزارەتی سامانە سرووشتییەکانی حکوومەتی هەرێمی کوردستان دەنگۆیەک لەبارەی بەرزبوونەوەی نرخی غاز رەتدەکاتەوە\n1. 👁 پترى 2000 خەلکێ عەفرینێ د زیندانان دانە\n2. 👁 لە ئێراندا زیاتر لە 100 هەزار کورد کۆڵبەرن\n📝 ئاراس شێخ جەنگی، کادری پێشکەوتووی یەکێتیی نیشتمانیی کوردستان پەیامێک ئاراستەی مەسعود بارزانی و مەکتەبی سیاسی (ی.ن.ک) دەکات | 🏷 Group: Documents | Articles language: 🏳 کوردیی ناوەڕاست\n#ئاراس شێخ جەنگی\n➕ Added by (Hawrê Baxewan) on Sep 22 2017 11:01PM\n👌 This article has been reviewed and released by (Evîn Îbrahîm Fetah) on Sep 23 2017 12:45PM\n✍ This item recently updated by (Evîn Îbrahîm Fetah) on: Sep 23 2017 12:45PM\n👁 This item has been viewed 3,963 times\n📊 ئاماری خانەنشینی سەربازی (یەکێتی نیشتمانی کوردستان و پارتی دیموکراتی کوردستان) | 🏷 Group: Statistics and Surveys | Articles language: 🏳 کوردیی ناوەڕاست\n🏟 Party K. D. P.\n➕ Added by (Seryas Ehmed) on Mar 14 2016 10:38PM\n✍ This item recently updated by (Seryas Ehmed) on: Mar 14 2016 10:50PM\n👁 This item has been viewed 4,400 times\n📷 Photo file 1.0.1 56 KB Mar 14 2016 10:38PM Seryas Ehmed\n📷 ئاهەنگی دەرچوونی خولی کادێرانی یەکیتی نیشتمانی کوردستان 1980 | 🏷 Group: Image and Description | Articles language: 🏳 کوردیی ناوەڕاست\nئاهەنگی دەرچوونی خولی کادێرانی یەکیتی نیشتمانی کوردستان 1980\nئەرشیفی: شەهاب عوسمان\nئەم وێنەیە دەرچوونی خولی کادێرانە هاوینی 1980 بەو بۆنەیەوە شەهید جەمیل ڕەنجبەر،\nهەڤاڵ کوێستانی،شەهاب عوسمان شیعر دەخوویننەوە\nڕۆژی 18-11-1980 جەمیل ڕەنجبەری شاعیرو تێکۆشەر شەهیدکرا بێگومان شەهید جەمیل ڕەنجبەر خەسارەتێکی گەورەو داخێکی پڕ سوێ بوو..دیارە قسەکردن لەسەر ئەو تێکۆشەرە زۆری دەوێ و خوێندنەوەی وردی پێویستە ئەوەی لێرەدا مەبەستمە بەپێویستم زانی سەبارەت بەو یادەو ئەو وێنەیەی کەلەگەڵ شعرەکەی کاک کاروان عەلی دا بەو بۆنەیەوە لە سایتی pukmedia دابەزی بوو هەندێک زانیاری سەبارەت بەو وێنەیەو چالاکی شەهید جەمیل لەو ماوە کورتەی پێشمەرگایەتیدا بخەمە ڕوو..ئەو وێنەیە وەک نمونە بۆنەی دەرچوونی پەیمانگای کادران بوو لەخڕی ناوزەنگ ساڵی 1980 ئەو وێنەیە لەسەر سەربانی پەیمانگاکە کەدواتر فراوان بوو خانووی بارەگای ناوەندی لێ دروستکرا..بەڕێوەچوو ئاهەنگی دەرچوونی پۆلێک لەکادران لەسەر ئەو سەربانە چالاکیەکی دیاری ئەو کاتەبوو..تیایدا کۆڕێکی شیعریمان بەست..بەندە کۆڕەکەم بەرێوە دەبرد شەهید جەمیل ڕەنجبەرو هەڤاڵ کوێستانی و من وەک شەهاب عوسمان هەرسێکمان شعیرمان خوێندەوە لەگەڵ کاک جەمیل شعیرەکەمان تایبەت بوو بەشەهید ئارام هەڤاڵ کوێستانیش جگە لەچەند شیعرێک ئەویش شیعرە ناسراوەکەی بۆ کاک ئارام خویندەوە..ئەوسیمنیارە بەتۆماری کاسێت هەیە من هیوادارم ئەو هاوڕێیانەی کەلایانە بیپارێزن..ئەو شعرانەی کەمن و کاک جەمیل و هەڤاڵ کوێستانی خوێندمانەوە بۆ شەهید ئارام لە ژمارە 7ی ئۆرگانی کۆمەڵەدا کاک مەلابەختیار سەرۆکی دەستەی کارگێڕی مەکتەبی سیاسی یەکێتی نیشتمانی کوردستان،ئەندامی ناوەندی ئەو سەردەمەی کۆمەڵە کەسەرپەرشتی دەرکردنی ئەوسای ئۆرگانی کۆمەڵەی دەکرد بۆی بڵاو کردینەوە ئەمەش لەوەوە سەرچاوەی گرتبوو کەکاک مەلابەختیار بایەخی تایبەتی هەبوو بەشعرو ئەدەبی مقاوەمەت و هەمیشە پشتگیری دەکردین بەتایبەتی من بیرم دێت لەکاتی بڵاوکردنەوەیدا لەسەر ستێنسڵەکە شعیرەکەی خۆمم بەدەستی خۆم نوسیەوە.لەوکتێبەش دا ئەو شیعرانە بڵاوکراوەتەوە کەکاک شێخ محەمەد سۆڵەیی بەدوو بەرگ دەریکردووەو بریتیە لەسەرجەمی ئەوشیعرو نوسینانەی کەبۆ کاک ئارام نوسراوە.بەداخەوە کاک جەمیل چەند مانگێکی نەبرد دوای ئەوەی کەبووە پێشمەرگە لەگەڵ یەکەمین دابەزین دا وەک ڕابەری سیاسی لەکێوەڕەش شەهید بوو.. کاک جەمیل کەسێکی تێکۆشەرو شاعیرو خاوەن قەڵەمێکی بەهەلوێست بو لەخەباتی نهێنی سەردەمی هەڵسانەوەدا بوێرانە تێکۆشابوو لەزیندانیش دا کەسێکی خۆڕاگرو ئازابوو لەدوای دەرچوونیشی وەک خۆتان دەزانن ڕووی کردە شاخ و ئەوەندە نەمایەوەو لەخڕی ناوزەنگەوە بەرێکەوتوو شەهیدبوونی خۆی بۆ کردینە یەکەم چالاکی و بوەهەواڵی جەولەی نەمری..کەهەواڵەکەمان زانی زۆر خەمبار بووین بیرمە سەعات 10ی شەو بۆ رۆژی دوایی کە کاک عومەری سەید عەلی وەک یەکێک لە بریندارە سەختەکانی ئەو ڕەتڵە لەدارەمەیتێکدا هێنایانەوە لەگەڵ هاورێ ئەرسەلان بایز لەتوژەڵەوە کەبارەگای ئیزگەو ڕاگەیاندنمان لەوی بوو سێ چارەک ڕێگا بەو شەوە گەیشتینە لای کاک عومەر لەدەزگای دارایی لەدارەمیتیکدا لەبەر ڕوناکایی مۆمێکدا بینیمان زۆر دڵتەنگ بووین وچاومان تەڕبوو هەواڵی کاک جەمیل یش بەنجی کردبووین ئەویش بەدەم ئازارەوە باسی شەهیدبونەکەی کاک جەمیل وهاوڕێیانی بۆدەکردین..کاک جەمیل یەکیک بوو لەو پۆلەتێکۆشەرو کادرو سەرکردانەی کۆمەڵە کەلەزیندانەکانی ڕژێم دا داستانی خۆڕاگریان تۆمارکردبوو.من ئەگەرچی بەشیعر کاک جەمیل م کەمێک دەناسی بەڵام لەو ماوەکورتەی کەلەسەرکردایەتی بوو لەخڕی ناوزەنگ و زەڵێ و توژەڵە لەنزیکەوە ناسیم و واشم هەست دەکرد کەدەیان ساڵە دەیناسم،ماوتەکیش لە زەڵێ لە بارەگای ناوەندی ڕاگەیاندن پێکەوە بووین..کاک جەمیل خەونی زۆر بوو.. زۆری پێ بوو بەڵام بەداخەوە مەرگ مەودای نەدا پرۆژەکانی تەواو بکات ئەو ماوەیە کە لەدەرەوەبوو چەند شیعرێکی تازەی نوسی دراسەیەکیشی کردە سیمنیارێک لەسەر شیعرەکانی شێرکۆبێکەس !! ئەو ڕایەکی پێچەوانەی لەسەر شعیری شاعیری مەزن کاک شێرکۆ هەبوو!!!!کاک جەمیل ڕەنجبەر کەسایەتیەکی خۆشەویست و ناسک و لەسەرخۆو خۆشەویست بوو.. یادو بیرەوەری هەر زیندووبێت..\n➕ Added by (Manu Berzincî) on Aug 11 2015 12:37PM\n✍ This item recently updated by (Manu Berzincî) on: Aug 11 2015 2:12PM\n👁 This item has been viewed 35,701 times\n📷 Photo file 1.0.1 49 KB Aug 11 2015 12:37PM Manu Berzincî\n1. 👁 شەهاب عوسمان\n2. 👁 عومەر سەید عەلی\n1. 👁 18-11-1980\n1. 👁 جەمیل رەنجبەر\n📕 ئاڵا؛ بڵاوکراوەیەکی یەکێتیی نیشتمانیی کوردستان - لقی ئەمەریکاری باکوور 1979-1983 | 🏷 Group: Library | Articles language: 🏳 کوردیی ناوەڕاست\nئاڵا؛ بڵاوکراوەیەکی یەکێتیی نیشتمانیی کوردستان - لقی ئەمەریکاری باکوور 1979-1983\n#نەوزاد عەلی ئەحمەد\nنەوزاد عەلی ئەحمەدنەوزاد عەلی ئەحمەد\n📙 Book 📰 Media\n➕ Added by (Hawrê Baxewan) on Apr 27 2018 2:55PM\n👌 This article has been reviewed and released by (Seryas Ehmed) on Apr 27 2018 3:32PM\n✍ This item recently updated by (Seryas Ehmed) on: Apr 27 2018 3:32PM\n👁 This item has been viewed 2,037 times\n📷 Photo file 1.0.1 95 KB Apr 27 2018 2:55PM Hawrê Baxewan\n1. 👁 نەوزاد عەلی ئەحمەد\n📕 ئینسکلۆپیدیای یەکێتیی نیشتمانیی کوردستان | 🏷 Group: Library | Articles language: 🏳 کوردیی ناوەڕاست\nئینسکلۆپیدیای یەکێتیی نیشتمانیی کوردستان\n🔗 Read the book: ئینسکلۆپیدیای یەکێتیی نیشتمانیی کوردستان\n📥 Total download: 1,891 times\n📙 Book 📙 Encyclopedia\n➕ Added by (Hawrê Baxewan) on Feb 21 2013 9:37AM\n✍ This item recently updated by (Hawrê Baxewan) on: May 10 2013 8:45AM\n👁 This item has been viewed 15,339 times\n📷 Photo file 1.0.1 22 KB Feb 21 2013 9:37AM Hawrê Baxewan\n📕 PDF file 1.0.1 30 MB 356 Feb 21 2013 9:37AM Hawrê Baxewan\n📷 ئەرشیفی وێنەکانی کۆنگرەی یەکەمی یەکێتی نیشتمانیی کوردستان | 🏷 Group: Image and Description | Articles language: 🏳 کوردیی ناوەڕاست\n➕ Added by (Şiko Hemed Şêxanî) on Aug 10 2015 2:58PM\n✍ This item recently updated by (Şiko Hemed Şêxanî) on: Aug 10 2015 2:59PM\n👁 This item has been viewed 22,063 times\n📷 Photo file 1.0.1 91 KB Aug 10 2015 2:58PM Şiko Hemed Şêxanî\n📕 ئەرکە نوێکان؛ دەقی پەیامی هەڤاڵ مام جەلال بە بۆنەی 29 هەمین ساڵەی دامەزراندنی یەکێتی نیشتمانی کوردستان | 🏷 Group: Library | Articles language: 🏳 کوردیی ناوەڕاست\n➕ Added by (Ziryan Serçinarî) on Jun 15 2018 8:48AM\n👌 This article has been reviewed and released by (Hawrê Baxewan) on Jun 15 2018 10:31AM\n✍ This item recently updated by (Ziryan Serçinarî) on: Dec 1 2019 1:31PM\n👁 This item has been viewed 1,201 times\n📷 Photo file 1.0.1 99 KB Jun 15 2018 8:51AM Ziryan Serçinarî\n📝 ئەنجومەنی باڵای سیاسی یەکێتیی نیشتمانیی کوردستان یەکەم راگەیەندراوی بڵاوکردەوە | 🏷 Group: Documents | Articles language: 🏳 کوردیی ناوەڕاست\nئەنجومەنی باڵای سیاسی یەکێتیی نیشتمانیی کوردستان یەکەم راگەیەندراوی بڵاوکردەوە\nراگەیاندنی ئەنجومەنی باڵای سیاسی و بەرژەوەندیی یەکێتی\nگەلی ئازادیخوازی کوردستان!\nدەنگدەرە بەئەمەکەکانی یەکێتیەکەی مام جەلالمام جەلال!\nلە هەلومەرجێکدا، قەیرانە ئابوریەکانی جیهانگیری، بەتایەتی سیاسەتی سودگەرایی لیبرالیزمی نوێ دەسەپێنرێ، کێشەی گەلان زیاتر پەراوێز دەخرێ، جیاوازی کۆمەڵایەتی درێژەی هەیە و لەشکری بێکاری.. زۆرتر دەبێ.. و سەرئەنجام، بۆ یەکەمین جارە لەمێژوودا، هاوزەمان لە ئەمریکای لاتین، رۆژهەڵاتی ناوەڕاست، وڵاتانی ئاسیا.. بۆ دژایەتی گەندەڵی و بەدیهێنانی دادپەروەری، راپەڕین بەرپا دەکرێ و ستەمکارەکان، یان دەڕوخێن، یاخود لەبەردەم داخوازی راپەڕینەکاندا، پاشەکشە دەکەن.\nلەم دۆخەدا، ئاکامی شکستی حکومەتەکانی عێراق، کێشەی چەشناوچەشنی دەستوری و ئابوری و سیاسی لەعێراقدا، پەنگیان خواردووەو هەرێمی کوردستان پێویستی بە پرۆژەیەکی نوێی دانوستان و چارەسەری دەستوری و ئابوری و سیاسی هەیە؛ هێزە کوردستانیەکانیش، لەبەرامبەر روداوەکانی ناوچەکەدا، ئەرکمانە ناکۆکی حیزبایەتی کەم بکەینەوە و ئەرکە هاوبەشە گشتیەکان بکەینە ستراتیژی قۆناغەکە..\nلەو بارودۆخەدا، کە هێشتا مەترسیەکانی داعشداعش، بەتاکتیکی رەشەکوژی پارتیزانی لەئارادایەو پێشمەرگەش، گیان لەسەردەست کوردستان و حکومەتەکەیان دەپارێزن، لەدوای کۆچی رابەری هەڵکەوتومان سەرۆک مام جەلال، بە ئامادەبونی (1126) نوێنەری ئۆرگانەکان، بەپێی ئەو بەرنامەیەی کۆمیسۆنی باڵای ئامادەکاری کۆنگرە و کۆمیتەی پەیڕەوی ناوخۆ، گەڵاڵەیان کردبوو، یەکێتیی چوارەمین کۆنگرەی سازدا.\nدڵنیاین، دۆست و نەیاران، لەپێشەوەیاندا کادرو ئەندامە پەرۆشەکانی یەکێتی و پێشمەرگە دلێرەکان، چاودێریی چۆنیەتی بەستنی کۆنگرەکەیان دەکرد. بۆ؟ چونکە دۆخی سیاسی، گۆڕانکاریی کۆمەڵایەتی، کێشە ئابوری و سیاسەیەکان، فشاریان لەسەر ژیانی حیزبایەتی و چۆنیەتی چارەسەرکردنی گرفتەکان هەبوو. سەرئەنجام، بە بەرنامەیەکی گونجاو سەبارەت بە کێشەو پێکهاتەی یەکێتی، لەناو سیستەمێکی نایابی بەڕێوەبردنی کۆنگرەدا، کاتژمێر (11)ی رۆژی (21/12/2019) کۆنگرە، بە خوێندنەوەی راپۆرتی کۆمسیۆنی باڵای ئامادەکار لە لایەن حاکم قادرەوە و پاشان، بە خوێندنەوەی راپۆرتی سیاسیی جێگری سکرتێری گشتی، هەڤاڵ کۆسرەت رەسوڵ عەلی، دەستیپێکرد. ئینجا، رێوشوێنی چۆنیەتی هەڵسەنگاندنی راپۆرتی سیاسی و پەیڕەوی ناوخۆ، خرایە دەنگ و چۆنیەتی هەڵبژاردنی (ئەنجومەنی باڵای سیاسی بە سەرۆکایەتی هەڤاڵ کۆسرەت رەسوڵ عەلی) بۆ پاراستنی بەرژەوەندی و پەیڕەوی ناوخۆ و هەڵبژاردنی (ئەنجومەنی گشتی یەکێتی) تێکڕا پەسەندکران. پاشان، دەرگای خۆپاڵاوتن، کرایەوە.\nئەنجومەنی باڵا، لەکاتێکدا، سوپاسی ئەندامانی کۆنگرەو کۆمسیۆنی ئامادەکار و لیژنەی پەیڕەوی ناوخۆ، هەروەها پارێزەرانی ئەمنی هۆڵەکە، بۆ ماندووبونیان دەکات.. هاوکات، لە یەکەمین کۆبونەوەی ئەمڕۆیدا بنچینەی سیاسەتی خۆی، بۆ راپەڕاندنی ئەرکەکانی کە کۆنگرە پەسەندیکردون، دیاری کردو لەماوەیەکی کورتدا لەڕێی لیژنەی هاوبەشی ئەنجومەنی باڵاو ئەنجومەنی گشتیشەوە، دەسەڵاتەکانی لە پەیڕەوی ناوخۆدا، هەروەکو لەکۆنگرەدا بڕیاری لێدرا، دەچەسپێنرێ؛ لە کۆبونەوەکەدا جەخت کرایەوە، کە دەستەبەری سیاسەت و بەرژەوەندیی یەکێتی دەبێ، لەهەموو ئاست و ئاراستەکاندا. دوا تواناشی دەخاتەکار، ئۆرگانەکان، پابەندی بڕیارەکانی کۆنگرەو رێبازی یەکێتی و سەرۆک مام جەلال بن، کە رێبازی دادپەروەری رەنجدەرانی بیروبازووە؛ رێبازی کوردایەتی مافی چارەی خۆنوسینە بۆ سەرانسەری کوردستان؛ رێبازی مافی مرۆڤ و ژینگەپارێزی و یەکسانی ژن و پیاوە..\nئەنجومەنی باڵا، سور دەبێ لەسەر جێبەجێکردنی بڕیار و بەرنامەکانی کۆنگرە. لەڕێی جێبەجێ کردنی بڕیارەکانی کۆنگرەشەوە، یەکێتی، لە حکومەتی عێراق و کوردستاندا، دەتوانێ داکۆکی راستەقینە بکات لە چارەسەرکردنی کێشەکانی خەڵک. لەپێشەوەدا، کێشە ئابوریەکان. هەتا کێشە ئابوریەکانی خەڵکیش، لەپێشەوەدا موچە و و بودجە، هەروەها دانەوەی پاشەکەوتی موچەخۆران، چارەسەرنەکرێ و پرۆژەکان نەخرێنەوە کار.. بانکەکان متمانە وەرنگرنەوەو قەرزی سەرمایەداران نەدرێتەوە.. یەکێتی ناتوانێ، جەماوەر ئاشت بکاتەوەو ئاشتی کۆمەڵایەتی و لێبوردەیش، ناچەسپێنرێ.\nلە سەردەمێکی نوێی جیهانگیری و هەژمونی سۆسیال- میدیادا، لەدوای چوارەمین کۆنگرەوە، یەکێتی پێ دەنێتە قۆناغێکی نوێی حیزبایەتی و ململانێی سیاسی و کۆمەڵایەتیەوە. لەکاتێکدا ئەرکمانە، یەکڕیزی هێزە سیاسیەکان و دۆستایەتی پشتیوانەکانمان، پەرە پێبدەین، ناشبێ، جیاوازی رێبازی فەلسەفەی سیاسی و کۆمەڵایەتیشمان بە سیاسەتێکی ئەقڵانی، وەکو حیزبێکی سۆسیال-دیموکرات، گەش دەرنەخەین. یەکخستنی هێزە سیاسیەکان و رێکخستنی ململانێ کۆمەڵایەتیەکان، تایبەت لە بۆتەی خەباتی پیشەیی و جەماوەری و مەدەنیدا، بنچینەی ئەرکە دیموکراسیەکانن، لەم قۆناغەی گوزەری دیموکراسیدا، بەرەو سیستەمی دیموکراسی راستەقینەو دادپەروەری کۆمەڵایەتی و خۆشگوزەرانی.\nئیتر بۆ پێشەوە بەرەو بەدیهێنانی ئەرکەکانی چوارەمین کۆنگرە\n-نەمری بۆ شەهیدان\nسەرکەوتن بۆ خەباتی چارەخۆنوسینی نەتەوەکان\n-بێتەدی دیموکراسی و خۆشگوزەرانی و دادپەروەری\nئەنجومەنی باڵای سیاسی و بەرژەوەندی\nیەکێتیی نیشتمانیی کوردستانیەکێتیی نیشتمانیی کوردستان\n📅 Publication date: 26-12-2019\n➕ Added by (Benaz Jola) on Dec 26 2019 8:26PM\n👌 This article has been reviewed and released by (Hawrê Baxewan) on Dec 26 2019 8:52PM\n✍ This item recently updated by (Hawrê Baxewan) on: Dec 26 2019 8:52PM\n👁 This item has been viewed 60 times\n📝 ئەنجومەنی سەرکردایەتی یەکێتیی نیشتمانیی کوردستان لەراگەیەندراوێکدا ناوەڕۆکی کۆبوونەوەکەی ئەمڕۆیانی بڵاوکردەوە 25-02-2017 | 🏷 Group: Documents | Articles language: 🏳 کوردیی ناوەڕاست\nئەنجومەنی سەرکردایەتی یەکێتیی نیشتمانیی کوردستان لەراگەیەندراوێکدا ناوەڕۆکی کۆبوونەوەکەی ئەمڕۆیانی ب\nپێشمەرگەو کەسوکاری شەهیدان!\nلەهەلومەرجێکی ئەگەری جۆراوجۆری سیاسی و سەختی گوزەرانی خەڵک و نزیکبوونەوە لەسەرکەوتن بەسەر داعشدا، ئەنجومەنی سەرکردایەتی یەکێتی، بە سەرپەرشتی جێگری سکرتێری گشتی یەکێتیی، هەڤاڵ کۆسرەت رەسوڵ عەلی، لەسەر گەڵاڵەی نەخشەڕێگەی یەکێتیی، کۆبوونەوەیەکی گرنگی ئەنجامدا.\nگرنگ؛ لەبەرئەوەی گوزەرانی خەڵک و کێشەی موچەو پاشکەوتی موچە، خەمی سەرەکی یەکێتییەو سەرکردایەتی، لەچەندین بڕگەی نەخشەڕێگەکەدا، باسی کردووەو پێشنیازی چارەسەری کردووە.\nگرنگ؛ لەبەرئەوەی دۆخی ناوچەکە، دوای سەرکەوتن بەسەر داعش، دەرگای ئەگەری جۆراوجۆر و نیگەرانی دەخاتە سەرپشت، بەڵام مەخابن، هێزە کوردستانییەکان لەبنبەستی سیاسی، دەرباز نەبوین.\nگرنگ؛ چونکە، یەکێتیی لەهەناوی خۆیدا، کێشەمان هەبوو، بەپشوو درێژیی و پەرۆشی، کۆبوونەوەکە ئەنجامدراو بڕیاریشدراوە، چارەسەری گونجاویش بۆ کێشەکان بدۆزینەوەو دڵی یەکێتییەکان و دۆستان و پشتیوانان خۆش و ئاواتی دژو نەیارانیش، بنێژین.\nسەبارەت بەکێشەی موچەی فەرمانبەران و کرێکاران و تێکڕا موچەخۆران، لەکاتێکدا کۆبوونەوە بەئومێدەوە دەڕوانێتە چاکسازی داوو دەزگاکان و سیستەمی بایۆمەتریی و بەرزبوونەوەی نرخی نەوت و داهاتی حکومەت، لەهەمانکاتدا، کۆبوونەوەی سەرکردایەتی پێیوایە، هەرچی زووتر، بەکردەوە هەنگاوی چارەسەری کێشەی خەڵک و موچەو بازاڕو بانکەکان بنرێ، باشترە. بەتایبەتی کێشەی پێدانەوەی پاشکەوتی موچە و دڵنیایی چۆنییەتی چارەسەرکردنی پێویستە، چونکە ئەم کێشەیە بەقوڵی کاریگەری لەسەر رای گشتی هەیە.\nدەربارەی دۆخی سیاسیش، چەند سەرکەوتنی عەسکەری بەسەر داعشدا مێژووییە، لەهەمانکاتدا، ئەگەری سیاسی مەترسیداریش ناکرێ فەرامۆش بکرێ. بەتایبەتی لەناوچەکەدا، کەین و بەینی مەترسیدار لەئارای حکومەتە ئیقلیمییەکاندا هەیە، سەبارەت بە دوژمنایەتی دیموکراسی و سەپاندنەوەی رێککەوتنی نەخوازراو.\nلەبەر رۆشنایی رووداوەکاندا، لەکاتێکدا هیچ دەستبەرێکی دیموکراسی لەگفتوگۆی ئیقلیمی و جیهانی نەزانراوە، جێی داخە، هێزە کوردستانییەکانیش، لەهیچ بەشێکی کوردستاندا، کێشە ناوخۆییەکانمان چارەسەر نەکردووەو ئامادەی روو بەڕووبونەوەی هەر مەترسییەکی چاوەڕواننەکراویش نین.\nلەباشوری کوردستاندا، هەوڵی بەرچاو دراوە بۆ چارەسەرکردنی کێشەکان، بەڵام نەگەیشتۆتە ئەنجام.\nسەرکردایەتی یەکێتیی، لەکاتێکدا، تاقەرێگەی راستەقینە، بەدیالۆگی بێ مەرج بۆ چارەسەرەکان دەزانێ، لەهەمانکاتدا، پێیوایە، نەرمی نواندن لەدیالۆگی نیشتمانیدا، ئەرکی نەتەوەییە. بەپێچەوانەشەوە، سوور بوون لەسەر بڕیارو بەرنامەکانی پێشوو، نادیدە گرتنی مەترسییەکانی هەلومەرجەکەیەو زیانەکانی لەمەودوای ئەم جۆرە سیاسەتەی دوو ساڵی رابوردوو، زیاتر دەبێ بۆ پرسی کورد لەسەرانسەری کوردستاندا.\nلەنەخشەڕێگەی ئامادەکراوی یەکێتیدا، تەواوی جومگە هەستیارەکانی گرنگ بۆ گەلەکەمان، لەنەوت و گازەوە، بۆ کاراکردنەوەی پەرلەمان، چارەسەری کێشەی سەرۆکایەتییەکان، حکومەتی هاوبەش و هاوسەنگی راستەقینە، پەیوەندی هەرێم و بەغداد، چاکسازی، پاکسازیی و نوێسازی، ریفراندۆم و سەربەخۆیی، تێکڕای ئەو پرسانە باسکراون و بەگیانێکی هاڤاڵانە، قسەیان دەربارە کراو سەرەنجام، بڕیاردراوە، بەوەرگرتنی رەخنەو تێبینی هەڤاڵانی کۆبوونەوەی سەرکردایەتی، نەخشەڕێگەکە دەوڵەمەند بکرێ و فۆرمیلە بکرێتەوە.. بەئومێدی ئەوەی دەرگای دیالۆگێکی فراوان بکرێتەوەو سازانی راستەقینە بۆ بەرژەوەندی باڵای گەلەکەمان، بگەیەنینە ئەنجام.\nبۆ ئاڵوگۆڕیش لەپۆستەکان و ئۆرگانەکان، سەرکردایەتی پەسەندی کردو بڕیارە، دوو لیژنە پێکبهێندرێ و لەنزیکترین کاتدا، سەرکردایەتی کۆدەبێتەوەو لیژنەکان و نەخشەڕێگە هەموارکراوەکەش، دوا پەسەند بکرێ..\nکۆبوونەوەکانی مەکتەبی سیاسی و سەرکردایەتی، داخوازی پەیتا پەیتای ئێوە بوو لەچەند مانگی رابوردوودا. وا کۆبوونەوەکان ئەنجامدران و گیانی نوێی هەڤاڵێتی، لەناو کۆبوونەوەکاندا رەنگیدایەوە. ئەمەش مژدەیەکی گەورەی هەڤاڵانی سەرکردایەتییە بۆ جەنابی مام جەلال و کەسوکاری شەهیدان و پێشمەرگەو تەواوی ئەندام و ئۆرگانەکانی یەکێتیی نیشتمانیی کوردستان.\nئەنجومەنی سەرکردایەتی یەکێتیی نیشتمانیی کوردستان\n ⚫ Unspecified | 🏳 کوردیی ناوەڕاست | راگەیاندنی یەکێتیی نیشتمانیی کوردستان\n📅 Publication date: 26-02-2017\n➕ Added by (Hawrê Baxewan) on Feb 26 2017 9:54AM\n✍ This item recently updated by (Hawrê Baxewan) on: Feb 26 2017 9:55AM\n👁 This item has been viewed 4,994 times\n1. 👁 26-02-2017\n| Page generation time: 4,851 second(s)!


تۆ بڵێی ڤیتامین سی، کۆرۆنا ببەزێنێ؟\nڤایرۆسی کۆرۆنا، لە کۆتایی کانوونی یەکەمی ساڵی رابردوودا لە شاری ووھان لە وڵاتی چین سەری ھەڵدا. دکتۆرانی چین لە تواناکانی ڤیتامین سی دەكۆڵنەوە بزانن چەندە دژی ڤایرۆسی کۆرۆنایە، کە لە دەیان وڵاتی جیھان بڵاو بۆتەوە و زیاتر لە ٨٠ ھەزار کەسی گیرۆدە كردووە و، لایەنی کەم سێ ھەزاریشی کوشتووە.\nجیهان زیاتر لە ١،١ بلیۆن دۆلار خەرج دەکات لە پاشکۆکانی ڤیتامین سی، پێشبینی دەکرێت تا ساڵی ٢٠٢٤ ئە ژمارەیە بگاتە ١،٤ بلیۆن دۆلار.\nئەم جۆرە ڤیتامینانە سوودی زۆریان ھەیە، بەرھەڵستی سەرمابوون دەکات و بیرەوەری تیژ دەکات و ژەھراویبوون لەناو دەبات و تەندروستیی مێشک باش دەکات، سوودی ھەیە بۆ پێشگیری لە ئیلتھابات و ڤایرۆسەکانی وەک ئەنفلۆنزا، بە جۆرێک بەرگریی لەش زیاد دەکات و کرداری بەرھەمھێنانی خرۆکەی سپی زیاد دەکات کە دژی نەخۆشییەكە کار دەکات.\nشایەنی باسە لە چین توێژینەوە دەکرێت لەسەر ڤیتامین سی، ئاخۆ برێکی زۆر لە ڤیتامین سی دەتوانێ بەرهەڵستی كرۆنا ببێتەوە؟\nمایک سکینز، زانای بواری ڤایرۆس لە زانکۆی ئیمبریال کۆلیژ لە لەندەن گوتی: جارێ لێمان روون نیە ڤیتامین سی چ زیانێك بە كرۆنا دەگەیەنێت، چاوەڕێی توێژینەوەکانی چین دەکەین، ئەوان کارێکی زۆر باش دەکەن.\nجیهان لە پێشبڕکێدایە لە دۆزینەوەی چارەسەر بۆ کۆرۆنا، لە لایەنی خۆیەوە کۆمپانیای(فایزر) بۆ دروستکردنی حەب و دەرمان رایگەیاند: ھەندێ تێکەڵەی دژە ڤایرۆس دروست کردووە لەوانەیە بتوانێت ڤایرۆسی کۆرۆنا بەچۆكدا بێنێت.


چاندنی موو ئۆرمیه | پسپۆری پێست ئۆرمیه | دكتۆر حه‌سه‌ن غه‌فوری فه‌ر\nئۆرمیه سه‌ره‌تایی شه‌قامی وه‌رزش له لایه‌ن گۆڕه‌پانی خه‌یرین(والیبال) به‌رامبه‌ر (به‌هزیستی) باڵه‌خانه‌ی پزیشكانی سه‌لآمه‌ت، سه‌نته‌ری پێست، موو وجوانكاری دكتۆر غه‌فوری فه‌ر\nکوردی فارسی انگلیسی\nدكتۆر غه‌فوری فه‌ر\nسه‌نته‌ری پێست، موو و جوانكاری دكتۆر غه‌فوری فه‌ر\nسه‌باره‌ت به دكتۆر\nدكتۆر حه‌سه‌ن غه‌فوری فه‌ر\n- پسپۆری پێست، موو و جوانكاری\n- ژمارەی مۆلەت لە یەکێتی پزیشکان:60760\n- نه‌شته‌رگه‌ری خال\nپێست، موو و جوانكاری غه‌فوری فه‌ر\nبه‌خێربێن بۆ سه‌نته‌ری پێست، موو وجوانكاری دكتۆر حه‌سه‌ن غه‌فووری فه‌ر.\nبه‌شانازییه‌وه له شوێنێكی ئارام وسه‌قام، به به‌كارهێنانی پێشكه‌وتووترین ته‌كنه‌لۆژیای جیهان وتیمی پزیشكی گه‌نج وپسپۆر له بواری چاودێری(ڕێگری)، دیاریكردن وچاره‌سه‌ری نه‌خۆشیه‌كانی پێست وجوانكاری پێست باشترین خزمه‌تگوزاری له‌م بواره‌دا پێشكه‌ش ده‌كه‌ین. سه‌نته‌ری پێست، موو وجوانكاری دكتۆر غه‌فوری فه‌ر یه‌كێكه له به‌ناوبانگترین سه‌نته‌ره‌كان له چاندنی موو له ئۆرمیه و پارێزگای ئازه‌ربایجانی رۆژئاوا.\nله سه‌نته‌ره‌كه‌مان ئه‌م خزمه‌تگوزاریانه پێشكه‌ش ده‌كرێت:\nچاندنی مووی سروشتی كه توانای گه‌شه‌ی هه‌یه، له‌یزه‌ری موو، له‌یزه‌ری په‌له، نه‌شته‌رگه‌ری خال، نه‌شته‌رگه‌ری نینۆك، نه‌شته‌رگه‌ری بالۆك، نه‌شته‌رگه‌ری كیس، شێرپه‌نجه‌كانی پێست، چاره‌سه‌ری په‌له‌كانی ده‌م وچاو، چاودێری (ڕێگری) وچاره‌سه‌ری زیپكه‌ی ده‌م وچاو، چاودێری (ڕێگری) وچاره‌سه‌ری هه‌موو جۆره ئالێرژیه‌ك (حساسه)و...هتد.\nچاندنی مووی سروشتی له سه‌نته‌ری غه‌فوری فه‌ر\nسه‌نته‌ری چاندنی مووی دكتۆر غه‌فوری فه‌ر چه‌ند سالێكه چالاكیه تایبه‌تمه‌نده‌كانی پسپۆری له بواری چاندنی موو به ده‌ستی دكتۆر غه‌فوری فه‌ر ده‌ستی پێكردوه. له سه‌نته‌ری دكتۆر غه‌فوری فه‌ر ته‌نها پسپۆره‌كان كار ده‌كه‌ن وچاندنی موو به ده‌ستی دكتۆری پسپۆر (حه‌سه‌ن غه‌فوری فه‌ر) ئه‌نجام ده‌درێت. له سه‌نته‌ری دكتۆر غه‌فوری فه‌ر چاندنی موو به شێوازه‌كانی Fit-Fut وشێوازه‌كانی تێكه‌ڵ ئه‌نجام ده‌درێت، سه‌نته‌ری پێست، موو وجوانكاری له ئۆرمیه شه‌قامی وه‌رزش ه. له ڕێگه‌ی تۆڕه كۆمه‌لآیه‌تیه‌كانه‌وه كه له خواره‌وه ئاماژه پێدراوه ده‌توانن نمونه‌ی ئه‌و چاندنانه‌ی كه به سه‌ركه‌وتوانه ئه‌نجام دراوه ببین، كه له لایه‌ن ئه‌م سه‌نته‌ره‌وه.\nله‌م به‌شه دا هه‌ندێك له وێنه‌كانی پێش ئه‌نجامی چاندنی موو وه هه‌روه‌ها دوایی چاندن خراوه به‌ر چاو كه له سه‌نته‌ری دكتۆری غه‌فوری فه‌ر ئه‌نجام دراوه.\nیه‌كێك له‌و خزمه‌تگوزاریانه‌ی كه له سه‌نته‌ری جوانكاری پێست وموو دكتۆر غه‌فوری فه‌ر پێشكه‌ش ده‌كرێت، پێدانی ڕاوێژه بۆ نه‌خۆشیه‌كان وچاودێری موو وپێدانی چاره‌سه‌ری تیجاری وتێكه‌ڵه‌یه بۆ به‌رگری وچاره‌سه‌ری چرچ ولوچی وپه‌له‌ی ده‌م وچاو، زیپكه ونه‌خۆشیه‌كانی تری پێستی. وه هه‌روه‌ها ڕاوێژكاری بۆ ئه‌نجامدانی نه‌شته‌رگه‌ری، چاندنی موو وله‌یزه‌ره.\nسه‌ره‌ڕای ئه‌وه‌ی كه زۆربه‌ی به‌رهه‌مه‌كانی پاراستنی پێست موعجیزه ده‌كه‌ن، به‌لآم ئێستا چاره‌سه‌ری به له‌یزه‌ر له ژێر چاودێری پزیشك، ئه‌نجامی سه‌رسامكه‌ری ده‌بێت. دكتۆری پێست وموو به به‌كارهێنانی له‌یزه‌ر بۆ گێڕاندنه‌وه‌ی پێست، جیاوازیه‌كی به‌رچاو له ڕووخساری مرۆڤ دا هه‌یه، سوودی سه‌ره‌كی چاره‌سه‌ری به له‌یه‌زه‌ر كورت بوونی ماوه‌ی چاك بوونه‌وه‌یه وه پێویستی به ئیستراحه‌ت وپشوو ناكات وهه‌روه‌ها ئه‌نجامه‌كه‌ی درێژخایه‌ن نییه. دڵنیا بن له‌وه‌ی دكتۆری پێست وموو پێشكه‌وتووترین ئامێره‌كانی ته‌كنه‌لۆژیای له‌یزه‌ر له‌به‌ر ده‌ستی دایه، و شاڕه‌زاییه‌كی زۆرباشی هه‌یه بۆ به‌كارهێنانی دروستی له‌یزر وده‌ست خستنی باشترین ئه‌نجامه‌كان.\nسه‌نته‌ری جوانكاری دكتۆر حه‌سه‌ن غه‌فوری فه‌ر خاوه‌نی سه‌رده‌میانه‌ترین ته‌كنه‌لۆژیای هاوچه‌رخه.\nچاودێری په‌له‌ی ده‌م وچاو\nچاودێری (ڕێگری) وچاره‌سه‌ری په‌له‌ی ده‌م وچاو:\nپه‌له‌ی پێستی له‌وانه‌یه بۆ گشت مرۆڤه‌كان له هه‌موو ته‌مه‌نێك پێش بێت. زۆربه‌ی ئه‌م په‌لانه به هۆی شوێنی زیپكه، برین، سووتان به هه‌تاو، وپه‌له كانی دووگیانی و زۆربه‌ی جاران به ڕه‌نگی قاوه‌یی وڕه‌شه. شێوازه‌كانی چاره‌سه‌كردن له سه‌نته‌ری دكتۆر غه‌فوری فه‌ر ده‌توانێت به كه‌مترین مه‌ترسی وكاریگه‌ری نه‌رێنی بتانگه‌یه‌نه ئه‌و ئه‌نجامانه‌ی كه ئاره‌زوومه‌ندن.\nشێوازه‌كانی جیاوازی هه‌ڵگرتنی خاڵ به پێی ته‌مه‌نی نه‌خۆش، قه‌باره‌ی خاڵه‌كه، قووڵی خاڵ، وته‌نانه‌ت شوێنی خاڵ ده‌گۆڕدرێت. باشتر وایه خاڵه‌كانی زگماكی نه‌شته‌رگه‌ری بۆی بكرێت له‌به‌ر ئه‌وه‌ی قووڵی ئه‌و جۆره خاڵه زۆره. خاڵه‌كانی بچووك وبه قووڵی كه‌م، به له‌یه‌زه‌ر وته‌نانه‌ت كوتر به ئاسانی هه‌ڵده‌گیردرێت.\nئه‌مه دروشمی هه‌میشه‌یی مانه كه "ڕێگری باشتره له چاره‌سه‌ری نه ته‌نها سه‌باره‌ت به نه‌خۆشیه‌كان، بۆ چاودرێرییه‌كانی پێستیش پێویسته". سه‌ره‌ڕای ئه‌وه‌ی ئێستا شێوازه‌كانی جیاواز هه‌یه بۆ جوانكاری پێست به‌لآم چاودێری دروست له پێست دوایی ته‌مه‌نی 20 ساڵی ده‌توانێت پێویستی هه‌مووتان له‌م چاره‌سه‌ریانه كه‌م بكاته‌وه.\nسه‌باره‌ت به دكتۆر حه‌سه‌ن غه‌فوری فه‌ر\nدكتۆر (حه‌سه‌ن غه‌فوری فه‌ر) له به‌رواری (2/3/1970) له گوندی قزلجه سه‌ر به (ته‌سوج – شه‌بسته‌ر) له دایك بووه. دوایی له شاری سه‌ڵماس گه‌وره بووه، وه بڕوانامه‌ی ئاماده‌یی له شاری سه‌ڵماس وه‌رگرتووه. وه له ئه‌زموونی زانكۆكان له زانكۆی ته‌ورێز به‌شی پزیشكی وه‌رگیراوه له ساڵی (1989). له ساڵی (1996) له به‌شی (پسپۆری پێست وموو) درێژه به خوێندن داوه و له ساڵی (2000) بۆردی بالا له پێست وموو وه‌رگرتووه، له ساڵی (2000 تاكو 2005) له شاری مه‌هابادی خۆشه‌ویست ودانیشتوانی رۆشنبیر ومێوان دۆستی مه‌هاباد له خزمه‌تی هاولآتیانی ئازیز بووه له بواری پسپۆری پێست وموو، چاندن وله‌یزه‌ر وله ساڵی (2005)ه‌وه تاكو ئێستا له ئۆرمیه خزمه‌تی هاولآتیانی خۆشه‌ویست ده‌كات.\n(ناونیشان وكرۆكی (نه‌خشه ڕێگا:\nناونیشانی نوێی سه‌نته‌ری پێست وموو وجوانكاری دكتۆر غه‌فوری فه‌ر كه له خواره‌وه كرۆكی (نه‌خشه ڕێگا)یەکەی به وێنه دیاریكراوه: ناونیشانی نوێ: ئۆرمیه – سه‌ره‌تایی شه‌قامی وه‌رزش له لایه‌ن گۆڕه‌پانی خه‌یرین(والیبال) به‌رامبه‌ر (به‌هزیستی) باڵه‌خانه‌ی پزیشكانی سه‌لآمه‌ت، سه‌نته‌ری پێست، موو وجوانكاری دكتۆر (غه‌فوری فه‌ر)\nسەنتەری غەفوری فەر لە تێڕوانینێک دا\nپەیوەندی خێرا پەیوەندی کردن


سیناریۆکانی بەردەم داهاتووی سووریا\nYou are at:Home»تەوەر»هەواڵ»تایبه‌ت»سیناریۆکانی بەردەم داهاتووی سووریا\nBy nuche.net on\t 2018/12/25 تایبه‌ت, شیکاری, گرنگ\nدۆناڵد ترەمپ، رۆژی چوارشەممەی رابردوو بڕیاری کشانەوەی هێزەکانی سوپای ئەم وڵاتەی لە خاکی سووریا راگەیاند. ئەم بڕیارە چاوەڕواننەکراوەی ترەمپ، لە گەڵ کاردانەوەی توندی ژمارەیەک لە ئەندامانی ئیدارەکەی و هاوپەیمانانی واشنتۆن رووبەڕوو بووەوە.\nلەگەڵ ئەوەی، کە تاکو ئێستا خشتەیەکی زەمەنی بۆ کشانەوەی هێزەکانی ئەمریکا لە سووریا رانەگەیێندراوە، بەڵام دەگوترێ کشانەوەی ئەم هێزانە بەرەبەرە و بە هەماهەنگی لەگەڵ تورکیا ئەنجام دەدرێت.\nهەر جۆنێک بێت کۆتایی ئامادەبوونی ئەمریکا لە شەڕی ناوخۆی سووریا، شوێندانەر دەبێت لە سەر هاوکێشە ناوچەییەکان.\nلەم راپۆرتەدا تیشک دەخرێتە سه‌ر ئەگەرەکان و سیناریۆکانی بەردەم داهاتووی سووریا لە دوای کشانەوەی هێزەکانی ئەمریکا لەم وڵاتە.\nکۆتایی ئامادەبوونی سەربازی ئەمریکا لە سوریا، دەرفەتێک دەخاتە بەردەم ئەنقەرە بۆ پەل هاویشتن و فراوانخوازی هەرچی زیاتری لە ناوچەکە.\nتورکیا لە ناوەڕاستی مانگی دیسەمبەرەوە باس لە ئامادەیی و ئەگەری دەستپێکی ئۆپەراسیۆنێکی سەربازی دەکات بۆ سەر هێزە کوردیيەکانی رۆژئاوا هەڵکەوتوو لە رۆژهەڵاتی فورات. پێشتر تورکیا هێزی سەربازی خۆی لە رۆژئاوای فورات جێگیر کردووە و ئامانجیشی شەڕی داعش وهێزە کوردیيەکانی ژێر پشتیوانی واشنتۆن بووە، بەڵام هۆکاری پێشڕەوی نەکردنی دەگەڕێتەوە بۆ رێگریکردن لە روودانی شەڕ و بەریەککەوتن لەگەڵ هێزەکانی ئەمریکا، کە لەو ناوچانە جێگیر کراون.\nلە ئێستادا بە کشانەوەی هێزەکانی ئەمریکا لە سووریا، ئەگەری هێرش بۆ سەر شاری مینبەج دەتوانێ ئامانجێکی سەربازی تورکیا بێت.\nهێزەکانی کوردی رۆژئاوا\nبە پێی شرۆڤەی چاودێران و شرۆڤەکارانی سیاسی و سەربازی، هێزەکانی کوردی رۆژئاوا بۆ پوچەڵکردنەوەی پلانەکانی تورکیا، دەتوانن لەگەڵ رژێمی بەشار ئەسەد بکەونە دانوستاندنەوە و رێگەی بە هێزەکانی ژێر پشتیوانی ئەسەد بدەن، کە بگەڕێننەوە بۆ ئەو ناوچانەی، کە لە ژێر کۆنتڕۆڵی ئەواندایە.\nهێزەکانی کوردی رۆژئاوا لە ساڵانی رابردوو بۆشایی دەسەڵات و نەبوونی هێزەی سەربازی بەشار ئەسەدیان وەک دەرفەتێک گواستەوە و لە ناوچەکانی باکوور و باکووری رۆژهەڵاتی سووریا، ناوچەیەکی خۆبەڕێوەبەریان پێکهێنا، ئێستا و لە دوای کشانەوەی هێزەکانی ئەمریکا ئاستەمە کە بتوانن پارێزگاری لەم دەستکەوتە بکەن.\nدیمەشق و هاوپەیمانان\nبەشار ئەسەد و هاوپەیمانی واتە رووسیا و ئێران، لە لاوازبوونی هێزە کورديیەکان زۆرترین قازانج دەکەن.\nبە پێی شرۆڤەی شارەزایانی سیاسی، پێشبینی دەکرێ بەشێک لە ناوچەکانی ژێر دەسەڵاتی هێزەکانی سووریای دیموکراتی بە سەر تورکیا و سوپای سووریا دابەش بکرێت، بۆ وێنە هێزەکانی لایەنگری بەشار ئەسەد دەتوانن کۆنترۆڵی شارەکانی رەقە و دێرەزوور بە دەستەوە بگرن، ئەمەش بە مانای کۆنتڕۆڵکردنەوەی چاڵە نەوتییەکانە.\nبۆچوونێکی دیکە هەیە، کە پێيوایە بە کشانەوەی هێزەکانی ئەمریکا، چیدی هیچ رێگرێک لە بەردەم ئێران بۆ گەیشتنی بە مەدیتەرانە نامێنێ، ئەمەش بە ریڕەوی زەمینی و بە تێپەڕبوون لە عێراق و سووریا دەگاتە ئەنجام.\nرووسیاش بەم کشانەوەیە، هێزێکی سەربازی و دیبلۆماسی زیاتری لە شەڕی ناوخۆی سووریا بە نەسیب دەبێت.\nیەکینەکانی پاراستنی گەل، سەرەکیترین فاکتەرن لە هێزەکانی سووریای دیموکراتی، کە وێڕای هێزەکانی هاوپەیمانی نێودەوڵەتی داعش شەڕی داعشیان کرد.\nوێڕای ئەوەی، کە دۆناڵد ترەمپ، باسی لە تێکشکانی داعش کردووە لە سووریا، بەڵام هێزەکانی سووریای دیموکراتی، ئێستاش لە ئامادەباشی تەواودان بۆ بەرەنگاربوونەوەی داعش.\nئەگەر ئۆپەراسیۆنی تورکیا، ببێتە هۆی لاوازبوونی باسی سەربازی ئەم هێزانە، بە ئەگەری زۆر داعش هەلەکە بقۆزێتەوە و جارێکی دیکە کۆنتڕۆڵی بەشێک لە ناوچەکانی سووریا بکات.\nهێزە جیهادییەکانی جێگیر لە ئیدلیب\nپێدەچێ گروپە جیهادی و چەکدارەکانی جێگری لە ئیدلیب، لە دوای رێککەوتنی وڵاتانی لایەن لە شەڕی سووریا، بکەونە دۆخێکی لاوازەوە.\nشرۆڤەکارانی سیاسی پێیان وایە، کە روسیا رێگە بە هێرشی تورکیا بۆ سەر یەکینەکانی پاراستنی گەل دەدات، لە بەرامبەردا سوپای سوریا بەرەو ئیدلیب پێشڕەوی دەکات.\nلە وەها هەل و مەرجێکدا، ئەگەری هەیە هێزە جیهادییەکان و ئۆپۆزسیۆنی جێگیر لە ئیدلیب، وێڕای تورکیا هێرش بکەنە سەر هێزە کوردیيەکان.\nبە بۆچووونی چاودێران، ئیسرائیل دۆڕاوی گەورەی کشانەوەی هێزەکانی ئەمریکا لە سووریا دەبێت.\nنەبوونی هێزەکانی ئەمریکا لە سووریا، بە مانای ئامادەبوونی بەهێزتری ئێرانە بۆ جێگیربوونی سەربازی لە سووریا.\nئیسرائیل، کە تا دوێنێ پشێوازی لە سیاسەتەکانی ترەمپ لە رۆژهەڵاتی ناوەڕاست دەکرد، ئێستا رایگەیاندووە، کە رێگە نادات سووریا ببێتە مەیدانی ڕمبازێنی ئێڕان.


ڕۆشنبیریی سیاسی (2)\nڕۆشنبیر ئەوانەن كە پسپۆرن لە كاروباری ڕۆشنبیرییدا و بایەخدانیان بە بابەت و پرسەكانی ڕۆشنبیریی دەخەنە پێش هەموو پێوەرێكی كۆمەڵایەتی ڕۆژانەی دیكەوە.\nپاش پێناسە و ڕاڤەكردنی چەمكی ڕۆشنبیریی، بە پێویستی دەزانین و لە جێگای خۆیدا دەیبینین ئەگەر چی بەشێوەیەكی كورتیشبێ تیشكێك بخەینە سەر ڕۆشنبیر و باسێكی لێوە بكەین، تاوەكوو بزانین ڕۆشنبیر كێیە؟ بە چ كەسێك دەوترێت ڕۆشنبیر لە كۆمەڵگەدا؟ لە ڕووی زمانەوانییەوە؛ ڕۆشنبیر وشەیەكی ئاوێتە و لێكدراوە، لە دوو وشە پێكهاتووە، وشەی (ڕۆشن) لە زمانی كوردیدا واتە ڕووناك، وشەی (بیر) واتە فیكر و هزر، واتە ڕۆشنبیر بەیەكێ دەوترێت كە فیكری ڕووناكبێ و خاوەن بیر و هزرێكی ڕۆشن بێت، كەواتە خاوەن بیر و ڕووناكبیر و ڕۆشنبیر یەك واتا و مانایان هەیە. پێناسە و ناساندن زۆرە بۆ چەمكی ڕۆشنبیر، بۆیە ئێمە لێرەدا هەوڵدەدەین ڕاڤەكردن و پێناسە و ڕای چەند بیرمەندێك بخەینەڕوو سەبارەت بە زاراوەی ڕۆشنبیر، لەوانە؛ (تالكۆت پارسۆنز/ Talcott Parsons) كۆمەڵناسی گەورەی ئەمریكی بەم چەشنە پێناسەی ڕۆشنبیری كردووە كە دەڵێت؛ ڕۆشنبیر ئەوانەن كە پسپۆرن لە كاروباری ڕۆشنبیرییدا و بایەخدانیان بە بابەت و پرسەكانی ڕۆشنبیریی دەخەنە پێش هەموو پێوەرێكی كۆمەڵایەتی ڕۆژانەی دیكەوە.\nلەلایەكی دیكەوە (ژولین بێندا/ Julien Benda) بیرمەندی مەزنی فەرەنسی دەڵێت: ((ڕۆشنبیران وەك گروپێكی بچوكی شا و فەیلەسوفان ناو لێدەنێت، كە خاوەنی توانای زۆر باش و بەهرەمەندە ڕەوشتیەكانن)). واتە خاوەنی بەهرەیەكی زۆر و بەها باڵاكانن، وە ئەو كەسانەن كە ویژدانی مرۆڤایەتی درووست دەكەن.\nهەروەرها (ئەدوارد شیلز/ Edward Shils) بیرمەندی ئەمریكی لەبارەی ڕۆشنبیرانەوە دەڵێت؛ ئەو توێژەی نێوان فێرخوازەكانن، كە خواستی سیاسیان هەیە چ ڕاستەوخۆ بە كۆششكردن بۆ ئەوەی ببن بە چاكی كۆمەڵگەكەیان (دەستەبژێری كۆمەڵگەكەیان) یان ناڕاستەوخۆ بە كۆششكردن بۆ داڕشتنی ویژدانی كۆمەڵگەكەیان و كاركردن بەسەر دەسەڵاتی سیاسی لە بڕیاردانی گەورەدا.\nهەروەها بیرمەندی مەزنی فەرەنسی (كورنیلیوس كاستۆریادیس/Cornelius Castoriadis) لە پێناسەی ڕۆشنبیردا دەڵێت؛ ڕۆشنبیران كەسانێكن كە هەر پیشەیەكیان هەبێت، تێدەكۆشن بواری پسپۆڕیان تێپەڕێنن و كارایانە گرنگی بەو شتانە بدەن كەلە كۆمەڵگەكەیاندا ڕوودەدات و بە گوتاریان و بە خستنەڕووی ڕاشكاوانەی بیروڕای گشتیان توانیویانە یان دەتوانن كار بكەنە سەر گۆڕانی دیاردەكانی نێو كۆمەڵگەكەیان. بەم پێیە زاراوەی ڕۆشنبیر بۆ ئەو كەسانە بەكاردێت كە زانیارییان هەبێ لە بوارە جۆر بەجۆرەكاندا‌و جێ پەنجەیان دیاربێت بەسەر كایە جۆربەجۆرەكانی ژیانەوە. خودی چەمكی ڕۆشنبیر پێوەرێكی ڕۆژئاواییە و هەڵقوڵاوی ئەزمونی ژیاری ڕۆژئاوایە، هەرچی ڕۆشنبیرە كەسانێكی هەڵگری فیكرو بیرو باوەڕێكن، لەهەمانكاتدا بە شێوەیەكی گشتی دەتوانین ئەم چەند خاڵە وەك پێوەرێك بۆ ڕۆشنبیری سەركەوتوو دەستنیشان بكەین؛\n１.دانانی بەرنامە و پرۆگرامێكی گونجاو بۆ خۆ ڕۆشنبیركردن و بڕیاردان و هەنگاونان، كە تیایدا ئامانجەكانی خۆی دیاری بكات.\n２.بەشداریكردن و ئامادەبوون لە كۆبوونەوە گشتییەكان، وەك كۆڕ‌و سیمینار، دیاریكردنی كاتێكی گونجاو بەردەوام بۆ خوێندنەوە.\n３.كاركردن لە پێناو پێشكەشكردنی هونەرێكی گەورە و هێزێكی نوێ بۆ چاكسازی كۆمەڵایەتی و ئابووری و سیاسی، كە ئەمەش دەبێتە هۆی دەركەوتنی تواناكانی ڕۆشنبیر بۆ لابردنی تاریكی و لێڵی لەسەر ڕاستییەكان.\n４.ئاراستەكردنی ڕەخنەی بونیادنەرانە و قوڵ بوونەوە لە هەموو بوارێكی مەعریفی دا، ئەمەش پێویستی بە پسپۆڕیەكی تایبەت و زانیارییەكی تەواو هەیە بۆ خوێندنەوە و تاوتوێ كردنی ڕووداوەكانی ڕۆژگار.\n５.ڕۆشنبیر كەسێكی ئارام و دان بەخۆداگرتووە لە هەموو بوارەكاندا، وە ئەركی سەرشانیشی بەردەوام بوون و هەوڵدان و سەركەوتنە بەسەر گرفتەكان، تاكوو دەبێتە خاوەن داهێنانێكی نوێ.\n６.كەسی ڕۆشنبیر ئاگادارە بە زانیارییەكانی سەردەم و سوود وەردەگرێت لە هەموو سەرچاوە زانستی‌و زانیارییەكان، هەوڵدەدات بۆ دۆزینەوە‌و بەدەستهێنانی زانیارییەكی زۆر لە ماوەیەكی كەمدا.\n７.ڕۆشنبیر تامەزرۆی فێر بوون و خوێندنەوەیە، سوود وەردەگرێت لە هەموو كاتەكان، هەوڵدەدات بۆ قوستنەوەی هەل و بوارەكان، وە بە پێی گونجان و پێویستی زانیاری خۆی بڵاو دەكاتەوە.\n８.ڕاهێنان و گەڕان و بەدواداچوونی سەرچاوەی نوێ و بابەتە پێویستییەكان، هەروەها لێكدانەوە و لێكۆڵینەوە لە ڕووداوە نوێیەكان و خوێندنەوەیان.\n９.هەوڵدان بۆ كۆكردنەوە‌و پێكەوە گرێدانی بابەتە هاوچەشنەكان، دروستكردن و بەرهەمهێنانی بابەتی نوێ و پەیوەندیدار بۆ واقیعی كۆمەڵگە، خستنەڕووی قەیرانەكان و دانانی چارەسەر بۆیان، بڵاوكردنەوە‌و گەیاندنی بەخەڵك لە ڕێگەی نووسین و وتارەكانیان.


“تا ئێستا 5ملیۆن‌و 660 هەزار لیتر نەوت لەلایەن بەغداوە رەوانەی سلێمانی” - ئاوێنه\nدابەشكردنی نەوت لە مەڵبەندی 2ی شاری سلێمانی بەردەوامە\n“تا ئێستا 5ملیۆن‌و 660 هەزار لیتر نەوت لەلایەن بەغداوە رەوانەی سلێمانی”\nئەندامی ئەنجومەنی پارێزگای سلێمانی، غاڵب موحەمەد بە ئاوێنەی راگەیاند تا ئێستا 5 ملیۆن‌و 660 هەزار لیتر نەوتی سپی لەلایەن حكومەتی عێراقیەوە رەوانەی شاری سلێمانی كراوە، ئاماژەی بەوەشكرد لە ئێستادا دابەشكردنی نەوت لە مەڵبەندی 2ی شاری سلێمانی بەردەوامە.\nئاوێنە: غاڵب موحەمەد، كە هاوكات سەرۆكی لیژنەی وزەو سامانە سروشتیەكانە لەئەنجومەنی پارێزگای سلێمانی، هۆكاری سستی پرۆسەی دابەشكردنی نەوتی سپی بەسەر ماڵان گەراندەوە بۆ كەمی ئەو برە نەوتەی بەدەستیان دەگات، ئەو وتی “هەركات هەر برە نەوتێك بگاتە دەست لیژنەكانی دابەشكردنی نەوت پێویستە دەست بەجێ دابەشی بكەن”.\nهەرچەندە پێشتر وەزارەتی نەوتی عێراق رایگەیاندبو ڕۆژانە پێنج تانکەر نەوت کە بڕی ھەر تانکەرێکیان 36000ھەزار لیتری تێدایە‌و ڕۆژ نا ڕۆژێک بەسەر ھاوڵاتیاندا دابەشدەکرێت،بەڵام لەنیوە زیاتری هاوڵاتیانی هەرێمی كوردستان ئەو برە نەوتەیان وەرنەگرتوە .


ئێران: تواناکانمان بۆ پیتاندنی یۆرانیۆم زیادکردووە\nدەزگای وزەی ئەتۆمی ئێران ڕایگەیاند، ئێران ئێستا لە توانایدا هەیە زیاتر لە %٢٠ی یۆرانیۆم بپیتێنێت.\nبەهرۆز کەمالوەندی وتەبێژی دەزگای وزەی ئەتۆمی ئێران ئەمڕۆ لە کۆنفرانسێکی ڕۆژنامەنوسیدا لە تاران ڕاگەیاندووە، دەزگای وزەی ئەتۆمی ئێران دەستیکردووە بە کارپێکردنی ٢٠ ئامێری "ئای ئاڕ ٤" و ٢٠ ئامێری دیکەی جۆری "ئای ئاڕ ٦"، بۆ پیتاندنی یۆرانیۆم.\nئاماژەی بەوەشکردووە "ئێران دەستیکردووە بە لابردنی ئەو سنورانەی کە بە گوێرەی ڕێکەوتنە ناوەکیەکە بۆ بواری توێژینەوە و پەرەسەندنی بەرنامە ناوەکیەکە دانرابوون".\nهۆشداریشیدا لەوەی "وڵاتانی ئەوروپی دەبێت ئەوە بزانن کاتێکی زۆریان بەدەستەوە نیە بۆ رزگارکردنی ڕێکەوتنە ناوەکیەکە لە هەڵوەشاندنەوە و هەر کارێک کە لەوبارەیەوە بیانەوێت بیکەن دەبێت دەستبەجێ ئەنجامی بدەن".\nئەمەش دوای ئەوەدێت لە چەند ڕۆژی ڕابردوودا حەسەن ڕۆحانی سەرۆک کۆماری ئێران ڕایگەیاند، هێشتا لە هەوڵدان ڕێکەوتنە ناوەکییەکە لە هەڵوەشاندنەوە رزگاربکەن و بۆ ئەو مەبەستەش مۆڵەتی دوو مانگی دیکەیان داوەتە ئەوروپا.\nهەروەها راشیگەیاندبوو ئەو ڕێکارانەی کە لەبارەی ڕێکەوتنەکەوە دەیگرنەبەر "ئاشتییانە" دەبێت و بە ئاگاداری دەزگای چاودێری ناوەکی نەتەوەیەکگرتووەکان دەبێت، هەروەها مایەی گۆڕانکاریکردنە تیایدا ئەگەر وڵاتانی زلهێزی ئەوروپا بەڵێنەکانیان ببەنە سەر.


جاڕنامەیەک بۆ مۆزەخانەی شەرمەزاری\nڕۆژئاواییەکان هەر کاتێ هەستیان بە مەترسی لە دەست دان یا هەڕەشە لەسەر بەرژەوەندیە ئابووری و ستراتیژیەکانیان لە هەر شوێنێکی ئەم جیهانە پان و بەرینە کرد، پەنا بۆ دەرهێنانی کارتی " پێشێل" کردنی مافەکانی مرۆڤ، نەبوونی" دیموکراسی" و "تاکڕەویی" و "دیکتاتۆری"ەوە دەبەن.\nبەر لە ڕووخانی رژێمی گۆڕبەگۆڕی سەدام، دەهۆڵی هەناردەکردنی دیموکراسیان لێدەدا. دواتر کە سەدامیان دەربەدەر و دامودەزگاکەشیان تەفرو تونا کرد و بۆیان دەرکەوت وڵاتێک بە درێژایی زەمەن خۆری ئازادی و دیموکراسی و ڕێزگرتنی لە مافەکانی مرۆف بە چاوی خۆی نەبینیوە، مەحاڵە بتوانێ خۆی لەگەڵ چەمکەکانی دیموکراسی و پڕەنسیپەکانی مافی مرۆڤ (بە پێوەری ڕۆژئاو) ڕابێنی و پایەکانی بەهێز بکات.\nدواتر هەروەک بینیمان لە بانگەشەکانیان پاشگەز بوونەوەو ئێستاکە دەهۆڵی دڕاوی " پاراستنی یەکپارچەیی" وڵاتێکی نەریتگەرای خێڵەکی، دواکەتوو لە ڕووی فکرو مەعریفە و جیهانگەرایی و تایفی، پڕاوپڕ لە شۆفینیزمی نەتەوەیی و خۆسەپێن، دەکوتن و هەمیسان دەیانەوێ وەک سەد ساڵی رابردوو کردیان، بە گرتنەبەری سیاسەتێکی فاشل و شە‌ق و هەڕەشە و گوڕەشە و چاوسوورکردنەوە، نەتەوەکانی ئەم وڵاتە نەگبەتە ناچاری پێکەوە ژیانێکی ناچاری و جەبری و نەخوازراوەو بکەن.\nبەردەوام بوون لەسەر هەمان ڕێچکەی سەد ساڵی ڕابردوو و خەون و خولیای خۆسەپاندن و داگیرکاری (هەر قۆناغە و بە ناوێک) نەک دادی ئەمانەی ئێستای بەغدا نادات تا سەر درێژە بە سیاسەتە شۆفینیە دەمارگیریە قێزەوەنەکانیان بدەن، بەڵکوو بە پێچەوانەی لێدوانی هەندێک بەرپرسی کوردی بەغدا، سیاسەتی پەراوێز خستن و برسی کردنی هاونیشتیمانیانی لە کوردستانی باشور، کوردستانیان زیاتر لە سەر بیری جیابوونەوە و سەربەخۆیی ڕشت دەکات و لە (عێراقی) بوونی خۆیان زیاتر بێزراویان دەکات.\nبەڵام دیارە دوای ئەبوبەکر بەغدادی هەنووکە نۆرەی (بەغدادیە) ملهور و لەخۆباییەکانی ئێستای بەغدایە، خۆیان لە ڕەتکردنەوە و پێشێلکردنی مافەکانی کورد تاقی بکەنەوە. بەڵام با دڵنیابن ئەم دۆخە نەخوازراوەی دوای شازدەی ئۆکتۆبەرەوە هاتۆتە کایەوە، دۆخێکی کاتیە و بۆ هیچ دەسەڵاتدارێکی بەغدا نەچۆتە سەر لە دژایەتیکردنی کورد سەرکەوتوو بێت. (بەو مەرجەی کورد لە ناوەخۆیدا یەکگرتوو بێت..کە بەداخەوە نیە).\nمێژووی ڕووداوەکانی سەدەی رابردوو سەلمێنەری ئەو راستیە حاشاهەڵنەگرەیە، کەوا تا کورد نەبێتە خاوەن قەوارەی سیاسی خۆی، ڕۆژهەڵاتی ناوەراست ئارامی و سەقامگیری بەخۆیەوە نابینێ. ئەشێ بە ئامانج گەیشتنی ئەم خۆلیاو خواستە نەتەوەییە بەرحەق و ڕەوایە، لە بەرکەماڵ بوونیدا دوا بکەوێ، بەڵام مەحاڵە لە مێشک و زاکیرە و دڵ و دەروونی تاکی کورد بسرێتەوە و لە گۆڕ بنرێ.\nتا ئەوان بەردەوام بن لە سەر پەراوێز خستن و ڕەتکردنەوە، بە هەر بڕو بیانوویەک بێت، بیری جیابوونەوە و سەربەخۆیش دە ئەوەندە لای تاکی کورد چەکەرە دەکات و بە بەهێزی و نەمری و زیندوویی خۆی دەنوێنێ.\nبۆیە واباشترە جاڕنامەی مافەکانی مرۆڤ و دیموکراسی و ئازادی و لیبڕالیزمی نەژادی و....بخرێتە مۆزەخانەی پڕ لە شەرمەزاری ڕۆژئاواوە. چونکە دەرکەوت ئەم جاڕنامەیە تەنیا دەسکەڵایەکی یاسایی و پڕ لە پێوەری مەزاجیە بۆ مسۆگەرکردنی بەرژەوەندیە کانیان و بەرەو پێشەوەبردنی ستراتیژیە درێژخایەنەکانیان لەو شوێنانەی بەرژەوەندیەکانیان دەکەونە بەر مەترسی لە ناوچوون و کاڵ بوونەوەی ڕۆڵ و پێگەی ستراتیژیان.


كچە كۆچبەرێكی ئێزدی گیانی لەدەستدا – تۆڕی میدیایی خەڵک\n2021/01/07 - 7:15 PM\nدەزگای لوتكە بۆ كاروباری ئاوارە و پەنابەران ڕایدەگەیەنێت ، ژمارەیەك كۆچبەری ئێزدی بەرەو یۆنان بە ڕێكەوتوون و لە ڕێگادا كۆچبەرێكیان كە لە ڕەگەزی مێ بووە كەوتووەتە دەریاكەوە و خنكاوە.\nكوردە یەشار، نوێنەری دەزگای لوتكە بۆ كاروباری ئاوارە و پەنابەران لە توركیا بڵاویكردەوە، هەفتەی ڕابردوو كۆمەڵە كۆچبەرێكی ئێزدی، كە ژمارەیان ١١ كەس بووە، بەرەو یۆنان بەڕێكەوتوون و لە ڕێگادا كۆچبەرێكیان كەوتووەتە دەریاكەوە و خنكاوە.\nڕاشیگەیاندووە، باڵوێزخانەی عیراق لە ئەنقەرە هاوكارییان كردوون بۆ ئەوەی بە شێوەیەكی فەرمی بەشوێن تەرمەكەدا بگەڕێن، لە ئێستاشدا نوێنەرمان لەگەڵ پۆلیسی دەریای توركی و پاسەوانانی سنوری توركیا بەدوای تەرمی كچە ئێزدیەكەدا دەگەڕێن، بەڵام تا ئێستا نەدۆزراوەتەوە.\nپەنابەرێكی كورد كوژرا و بەلەمێك بە 24 سەرنشینەوە تێكشكا


دوو پێشمەرگەی حزبی دیموکرات شەهید بوون\n:: AM:11:39:31/08/2019 \nحزبی دیموکراتی کوردستان شەهید بوونی دوو ئەندامی لە مهاباد راگەیاند و ئاشکرای دەکات، ئەو ئەندامانە لەلایەن چەکدارانی کۆماری ئیسلامییەوە دراونەتە بەر دەستڕێژ.\nئەمڕۆ شەموو 31ی ئاب، کۆمسیۆنی رێکخستنەکانی حزبی دیموکراتی کوردستان لە راگەیەندراوێکدا هەواڵی شەهیدبوونی دوو ئەندامی لە ناوچەی مهاباد راگەیاند.\nلە راگەیەندراوەکەی حدک دا هاتووە، هێزە چەکدارەکانی کۆماری ئیسلامیی ئێران لە مەهاباد لە تاوانێکی دیکەدا دوو ئەندامی حزبی دێموکراتی کوردستان لە نێوخۆی وڵاتیان دایە بەر دەستڕێژ و لەم پەلامارەدا ئەو دوو ئەندامەی حزبی دێموکراتی کوردستان شەهید بوون.\nزیاتر روون کراوەتەوە، ڕۆژی هەینی 30 ئاب "هەشتی خەرمانان" هێزێکی زۆری ڕێژیم هێرشیان کردە سەر ئاوایی "حەسەن چەپ"ی سەر بە ناوچەی مەنگوڕایەتیی مەهاباد و دوو کەسیان بە تۆمەتی هاوکاریکردنی هێزەکانی پێشمەرگە دایە بەر دەستڕێژ.\nکۆمستیۆنی تەشکیلات "رێکخستن"ی حزبی دیموکراتی کوردستان ناسنامەی دوو ئەندامەکەی ئاشکرا کردووە و رای گەیاندووە، لەو پەلامارەدا بەداخەوە سادق دێهکوردی، ناسراو بە سادق ئاگوشی و بایز ڕەسووڵی شەهید بوون.\n"شەهیدان سادق ئاگوشی، کوڕی کاوەی برایم پیرۆت و خەڵکی پیرانشار، و بایز ڕەسووڵی، کوڕی عەلی خەڵکی ئاوایی حەسەن چەپ، دوو ئەندامی چالاکی ڕێکخستنەکانی نێوخۆی وڵاتی حزبی دێموکراتی کوردستان بوون و بە دڵسۆزی و ئەرکوەخۆگرییەوە بەرپرسایەتی و ئەرکە حزبییەکانیان ڕادەپەڕاند" لە راگەیەندراوەکەدا وا نووسراوە.\nدووپات لەوەیش کراوەتەوە، کۆمیسیۆنی تەشکیلاتی حزبی دێموکراتی کوردستان بەبۆنەی شەهیدبوونی ئەم دوو ئەندامەی حزب لە نێوخۆی وڵات، سەرەخۆشی لە بنەماڵەو کەسوکاری شەهیدان سادق ئاگوشی و بایز ڕەسووڵی و هاوسەنگەرانیان لە حزبی دێموکرات و خەڵکی کوردستان دەکا.\nئەو هەواڵە لەکاتێکدایە رۆژی سێشەمی هەفتەی رابردوو لە ناوچەی سەردەشت، لە گوندی "قەلەڕەش" چەکدارانی کۆماری ئیسلامی هێرشیان کردە سەر ئەو گوندە و دوو ئەندامی حزبی دیموکراتی کوردستانیان بەناوەکانی ئیبراهیم عەزیزنیژاد و عەلی بایزپەروەر شەهید کرد و هاووڵاتییەکی مەدەنیش بریندار بوو.\nئه‌م بابه‌ته 11349 جار خوێنراوه‌ته‌وه